Predsjedništvo Bosne i Hercegovine otkazalo je vanrednu sjednicu na kojoj se trebalo razgovarati o imenovanju novog predsjedavajućeg Vijeća ministara BiH Zorana Tegeltije.\nSjednica je otkazana na zahtjev člana Predsjedništva Milorada Dodika koji je prošle sedmice podnio zahtjev za njeno održavanje. Dodik je od predsjedavajućeg Predsjedništva BiH Željka Komšića tražio sazivanje vanredne sjednice u petak (23. avgust).\nRepublika Srpska će se povući iz Oružanih snaga BiH i Uprave za indirektno oporezivanje BiH, ukoliko se do 5. septembra ne primijeni Sporazum o principima za formiranje vlasti (inače sporazum za konačnu uspostavu Vijeća ministara BiH), koji su potpisali predsjednici Saveza nezavisnih socijaldemokrata (SNSD), Stranke demokratske akcije (SDA) i Hrvatske demokratske zajednice BiH (HDZ BiH), najavio je Dodik.\nMilorad Dodik je ponovio na pres-konferenciji u Istočnom Sarajevu da opstrukcije za izbor Vijeća ministara BiH traju već mjesecima te da je BiH isto toliko u političkoj krizi. Za trenutnu situaciju optužio je SDA, ocjenjujući kako sve pozicije u državi "drže muslimani".\nDodik je istakao da je zakonski uslov za imenovanje mandatara za sastav Vijeća ministara istekao te da su mu dvojica članova Predsjedništva BiH na današnjoj sjednici najavili kako neće glasati za Zorana Tegeltiju zbog čega je on povukao zahtjev za njegovo imenovanje.\n"Rok važenja Sporazuma je 5. septembar i mi ćemo izučiti određene postupke. Nećemo dozvoliti da se Srbima i Republici Srpskoj uskraćuju politička prava, kako to zamišlja političko Sarajevo predvođeno SDA", kazao je Dodik.\nDodik: Opstrukcije za izbor Vijeća ministara BiH traju mjesecima\nČlan Predsjedništva BiH Šefik Džaferović kazao je nakon što je sjednica Predsjedništva otkazana da su sva tri člana kolektivnog šefa države bila saglasna u tome da sjednica ne treba da bude održana.\n"Razlozi zbog kojih mislim da nije trebalo ni sazivati ovu sjednicu je jer se nisu stekli uvjeti, nisu se raščistile stvari o ANP-u (Nacionalni godišnji plan za NATO) i ostavljen je po mom mišljenju prostor za dogovor u narednih nekoliko dana, da se pokuša naći rješenje. Rješenje je usvajanje i slanje ANP-a i, naravno, imenovanje predsjedavajućeg Vijeća ministara", kazao je Džaferović novinarima ispred Predsjedništva BIH u Sarajevu.\nOn je kazao, da je problem u tome, što ne postoji spremnost, kako je rekao prije svega kod Milorada Dodika da se poštuju svi zakoni BIH.\n"Moraju se poštovati svi zakoni ove zemlje i Zakon o odbrani i Odluka Predsjedništva o MAP-u (Akcioni plan za članstvo u NATO) iz 2009. godine, i Zakon o Vijeću ministara. To sve skupa je jedan paket i iz njega nije moguće uzimati ono što vam odgovara a izbacivati ono što vam ne odgovara", naveo je Džaferović.\nDžaferović: Moraju se poštovati svi zakoni ove zemlje\nŠefik Džaferović je kratko prokomentarisao i najave člana Predsjedništva Milorada Dodika da će se Republika Srpska (RS) povući iz određenih državnih institucija, poput Državne agencije za istrage i zaštitu (SIPA), Tužilaštva BiH, Visokog tužilačkog vijeća Bosne i Hercegovine (VSTV) i slično ukoliko i kada propadne sporazum.\n"Niko nikome ne treba prijetiti, to ne bi bio dobar potez i ništa neće proizvesti. Nadležnosti na koje se žali Dodik ne može vratiti, to je gotova stvar. Da bi se to desilo i FBiH i državne institucije trebaju pristati na to. Potpisan je dobar sporazum i potpuno je jasno da smo opredijeljeni da poštujemo zakone i odluke institucija, te unapređenje integracijskih procesa. To je jasno da je u tome sadržan i ANP. Za mene nema dileme. Ja sam bio na tim pregovorima i znam o čemu pričam, i da nisam bio uvjeren da potpisani sporazum znači i ANP ne bih ni pristajali na potpisivanje", zaključio je Džaferović.\nDodik je u zahtjevu za sazivanje naveo da su članovi Predsjedništva na sjednici održanoj 20. avgusta postigli usmenu saglasnost o odgađanju 37. vanredne sjednice Predsjedništva s tačkom dnevnog reda "Imenovanje predsjedavajućeg Vijeća ministara".\nRok ističe 5. septembra\nOn je podsjetio i na Principe za formiranje vlasti, koje su osim njega potpisali lideri Stranke demokratske akcije (SDA) i Hrvatske demokratske zajednice (HDZ) BiH, Bakir Izetbegović i Dragan Čović, 5. avgusta u kojima je, kako tvrdi, precizno utvrđen rok od 30 dana za formiranje vlasti.\nPetog avgusta u Sarajevu su lideri SDA, Saveza nezavisnih socijaldemokrata (SNSD) i HDZ-a potpisali Sporazum o principima za formiranje vlasti odnosno za konačnu uspostavu Vijeća ministara.\nNakon što je otkazana sjednica Željko Komšić je odgovorio na pitanje novinara šta može biti najgori scenario ukoliko ne bude ispoštovan rok za provođenje Sporazuma.\n"Volio bih da imam toliki kapacitet kao drugi koji su učestvovali u sklapanju tog sporazuma. Ja nisam učestvovao u sklapanju tog sporazuma. Da sam učestvovao, ne bih sebi dozvolio da se on tumači na različite načine, kao što se to sada radi, ali šta je tu je", rekao je Komšić novinarima.\nDodao je da se Ustav i zakoni moraju poštovati.\n"Kada to dovodite u pitanje i obarate te postulate funkcionisanja države, kao što su ustavnost i zakonitost, onda su svakakva čudesa moguća. Sve države, iole uređene, moderne države, demokratske države prije svega počivaju na provođenu Ustava i zakona. Ako krenete te temelje da rušite, onda udarate u temelje države", naveo je Komšić.\nOn podsjetio da je pokušao da napravi neki kompromis i da ponudi nešto što bi moglo da zadovolji i Dodika u političkom smislu, kada je riječ o ANP-u.\n"Predložio sam da budući mandatar preuzme obavezu da dostavi ANP, a ako on ne dostavi u roku od 30 dana, da onda to uradi predsjedavajući Predsjedništva BiH", objašnjava Komšić.\nKomšić: Pokušao sam da napravim neki kompromis\nNekadašnji član Centralne izborne komisije BIH, danas politički analitičar Koalicije "Pod lupom" Vehid Šehić, nakon drugi put otkazane sjednice Predsjedništva na kojoj je trebalo biti razmatrano imenovanje predsjedavajućeg Vijeća ministara, kaže kako se postavlja logično pitanje, da li BIH ima odgovorne političare koji poštuju sporazume?\n"Ako isti ne poštuju presude Ustavnog suda, Ustav, rokove predviđene Izbornim zakonom BiH za konstituisanje zakonodavne vlasti, onda ne treba nikoga čuditi zašto je i upitan rok za provedbu svih onih dijelova sporazuma koje su potpisala trojica lidera. Za očekivati je bio ovakav ishod iz jednog prostog razloga, jer ovdje postoje samo tri varijante , da izaberu, da ne izaberu ili da odlože. Po mom mišljenju je logičnije da će sjednica biti odložena, s obzirom da još uvijek suprotstavljene stavovedva člana Predsjedništva BiH u odnosu na jednog, kada je u pitanju kandidatura gospodina Tegeltije i slanje Akcionog godišnjeg plana za NATO", dodaje Šehić.\nOn podsjeća da budući da nema saglasnosti među tri člana Predsjedništva, otkazivanjem sjednice ostavila se i dalje mogućnost da kandidat Saveza nezavisnih socijaldemokrata (SNSD) Zoran Tegeltija, bude i dalje kandidat.\n"U slučaju da je bilo glasanje, da nije dobio podršku, on bi bio sigurno eliminisan iz dalje kandidature. Simptomatično je da se dvije vanredne sjednice, koje su trebale biti posvećene prijedlogu za izbor novog mandatara za sastav Vijeća ministara BiH, odlažu, znači da postoje neki razlozi zašto je to urađeno, ali na to odgovor mogu dati direktno učesnici, odnosno članovi Predsjedništva BiH", navodi Šehić.\nPostoje i druge opcije: Denis Čarkadžić\nDenis Čarkadžić, analitičar udruženja građana "Zašto ne", za RSE kaže kako, ukoliko se ovaj sporazum ne implementira, ostaju još dvije opcije.\n“Prvo je da trenutni saziv Vijeća ministara nastavi raditi čak i do narednih izbora ili da neka nova većina predloži mandatara za saziv novog Vijeća ministara, ali ovaj put bez SNSD-a, zašto apsolutno postoji matematička mogućnost kada su entitetska i svaka druga većina u pitanju”, navodi Čarkadžić.\nOn dodaje da je važno istaći i da su odluke koje su u pravcu NATO integracija donesene od strane nadležnih institucija na državnom nivou ugrađene u pravnu stečevinu BiH i kao takve su obavezujuće.\n“Formiranje vlasti na svim nivoima jeste obaveza nadležnih u BIH, ali je obaveza i poštivanje Ustava, zakona i usvojenih obavezujućih strategija, te potpisanih međunarodnih ugovornih odnosa koje BIH ima. Dakle, imamo jednu veoma specifičnu situaciju kakvu nismo imali ranije. Treba podsjetiti da BIH ima instituciju vanrednih izbora naša zemlja i njeni građani ne bi mogli doći u jednu ovakvu situaciju kada je neformiranje vlasti u pitanju”, objašnjava Čarkadžić.\nVehid Šehić podsjeća i da su problem u BIH višestruki.\n"Nemamo Vijeće ministara BiH od Općih izbora održanih prošle godine. Nemamo ni rad Predstavničkog doma parlamentarne skupštine BIH. On je apsolutno blokiran, jer niti jedna parlamentarna komisija nije formirana, a kada nemate parlamentarne komisije, onda nema one osnovne, zakonodavne uloge Predstavničkog doma. Imamo blokadu i zakonodavne vlasti. Imamo blokadu, donekle, i izvršne vlasti, premda, u sadašnjem sazivu Vijeće ministara nešto i radi, ali ne dovoljno i ne odgovorno prema građanima ove države", objašnjava on.\nPrema njegovim riječima nije problem samo NATO i put BiH u NATO već činjenica da BIH ne ispunjava obaveze prema Evropskoj uniji.\n"Ne ovih 14. tačaka koje smo mi dobili, odnosno što je vlast dobila da ih mora ispuniti, da bi se stekli uslovi za kandidatski status, nego mi nismo uradili ni ranije preuzete obaveze i najbolji je stav Direkcije za evropske integracije koji kažu da se apsolutno ništa nije uradilo na ispunjavanju svih uslova koji prethode eventualnom dobijanju statusa kandidata", zaključuje Šehić.\nTegelija ili ANP\nDvije sjednice Predsjedništva, jedna na kojoj je trebalo da se raspravlja o novom predsjedavajućem Vijeća ministara i druga na kojoj je trebalo biti riječi o Nacionalnom godišnjem planu za NATO (ANP), odgođene su 20. avgusta, nakon što tri člana bosanskohercegovačkog predsjedništva nisu mogla postići konsenzus potreban za donošenje odluka.\nCentralna izborna komisija (CIK) BiH je, postupajući po zahtjevu Predsjedništva BiH, kao organa nadležnog za imenovanje predsjedavajućeg Vijeća ministara, utvrdila da Zoran Tegeltija ispunjava sve potrebne uslove za imenovanje propisane Izbornim zakonom BIH.\nAgencija za istrage i zaštitu BiH u petak 23. avgusta je završila provjeru istinitosti informacija koje je Tegeltija naveo na obrascu izjave CIK-a i izvještaj o tome uputila Predsjedništvu.\nOvim aktima potvrđeno je da ne postoje zakonske prepreke koje mogu uticatii na imenovanje Tegeltije za predsjedavajućeg Vijeća ministara, odnosno da on ispunjava sve zakonske propise za obnašanje ove funkcije.\nTekst ANP-a u Predsjedništvu BiH, razgovori na čekanju


Sve treperi i lebdi | VRANJSKE\nGalerija Narodnog muzeja Vranje: Slobodan Milošeski – „Prostorne vibracije“, skulpture; Galerija Narodnog univerziteta Vranje: Jovana Nastić, slike\nI u vreme letnjih ferija, dve, slobodno se može reći, najproduktivnije institucije na polju kulture u Vranju, galerije Narodnog muzeja i Narodnog univerziteta, ne fermaju letnje odmore, već neumorno izlažu. U Galeriji narodnog muzeja gostuje komšija iz Makedonije, Slobodan Milošeski, sa svojim skulpturama, a u Galeriji Narodnog univerziteta naša Jovana Nastić sa izložbom slika.\nMILOŠESKI: Slobodan Milošeski je zreo autor - kaže prof. dr Džemil Bektović, istoričar umetnosti – srednje generacije koja momentalno tvori na balkanskoj umetničkoj sceni. Ono po čemu se ovaj autor odvaja od ostalih je njegova permanentnost u radu i aktivizmu, podjednako na društvenoj razini umetničkog delovanja kao i na intimnoj umetničkoj profilaciji. Inače, Slobodan Milošeski u okviru hibridne makedonske likovne scene sa svojim radom trajno se afirmiše kao ambiciozni autor, fenomen čiji je poetski diskurs zasnovan na postulatima moderne evropske skulpture i njegove sinteze.\nNASTIĆ: Jovana Nastić – kaže Mirjana Jovanović, istoričar umetnosti – pripada grupi mladih stvaralaca. Po vokaciji grafičar, odlučila je da pred oči javnosti po prvi put izađe sa ciklusom slika, a tema je apstraktni pejzaž.


Skupština je fabrika škart robe\nBeta\t 19. jula 2015. 14:00\nVlada u senci Demokratske stranke (DS) saopštila je danas da skoro polovina zakona donetih u Narodnoj skupštini ove godine predstavlja izmene i popravke prethodnih propisa, ocenivši da se parlament pretvorio u fabriku koja proizvodi “škart robu”.\n“Oko 45 odsto donetih zakona u Narodnoj skupštini od početka ove godine do sada otpada upravo na te zakone, koji predstavljaju popravku već donetih zakona, a tek 16 odsto je pravih, novih zakona koji su nažalost kandidati za izmene i dopune, jer sadrže greške u fazama koje su prethodile njihovom donošenju”, izjavio je ministar pravde vlade u i Momčilo Grubač, prema saopštenju DS.\nPrema njegovim rečima, izmene i dopune postale su “glavni proizvod” Skupštine, i donose se “rafalno”.\nOn je naveo da se zakoni donose bez javne diskusije, kao i da je 71 odsto zakona donetih u prvoj godini izglasano po kratkom postupku, uprkos “restriktivnoj odredbi skupštinskog poslovnika, koja kaže da je taj postupak izuzetan i da se može primenjivati samo u krajnjoj nuždi”.\nKako je napomenuo Grubač, za vladajuću većinu na čelu sa Srpskom naprednom strankom uobičajeno je i donošenje “leks specijalisa” kad god im smeta odreba regularnog zakona, dodaje se u saopštenju.


Trigs: Mnogo je verodostojnih dojava i lošem postupanju\nTanjug 20. jula 2021. 14:05\nZAGREB – Zvaničnica UN Džilijen Trigs optužila je Hrvatsku za nasilno postupanje nekih granicnih policajaca prema izbeglicama i migrantima o čemu, kako kaže, ima mnogo „verodostojnih dojava“ i pozvala vladu da ojača sistem azila radi procene kome je od tih ljudi potrebna međunarodna zaštita.\nNakon boravka u Bosni i Hercegovini i u Hrvatskoj, šefica medunarodne zaštite u UN-ovom visokom komesarjatu za izbeglice, u intervjuu za Hinu je govorila o nasilnom postupanju dela hrvatske granicne policije, ali je pozdravila odluku vlade da uspostavi nezaviso telo za odgvor na brojne dojave.\n„Primili smo mnogo, mnogo vrlo verodostojnih dojava o nasilnom postupanju nekih granicnih policajaca prema ilegalnim migrantima, rekla je Trigsova.\nReč je o nasillnim postupcima oduzimanja novca, mobilnih telefona, odeće i premlađivanja, na šta upozoravaju nevladine i organizacije za zaštitu ljudskih prava, Savet Evrpe i zapadni mediji pozivajuci hrvatske vlasti na celovitu istragu i prekid takve prakse.\n„Ljudska prava treba poštovati, bilo da su ti ljudi izbeglice ili ne, oni ne smeju da budu maltretirani“, rekla je Trigs.\nHrvatskoj vladi je poručila da treba da ojača sistem azila na granici kako bi mogli da procene ko je izbeglica, a ko nije.\nMjanmar: Lider vojne hunte premijer prelazne vlade\nItalija: Hakeri napali i oborili sve sajtove regiona Lacio\nPoreč: Uhapšen par koji je ostavio decu zaključanu u autu


M. K. 7. novembra 2020. 06:34\nTokom izborne gungule u Americi, Fejsbuk, Tviter i Jutjub cenzurisali su objave, epizodu podkasta, pa čak i čitavu grupu Trampovih pristalica, koji su pozivali na „sprečavanje izborne krađe“, jer su time „mogli da izazovu zabludu vezanu za izbore“ i „pozivali na nasilje“. Čini se da je ponos Amerike, sloboda govora, samo – mrtvo slovo na papiru.\nFejsbuk grupa „Stop krađi“ sa oko 350.000 Trampovih pristalica koje su pozivale na prekidanje prebrojavanja glasova i „sprečavanje izborne krađe“ u Americi zatvorena je nakon što je korporativni gigant procenio da je grupa „formirana zbog delegitimizacije izbornog procesa“ i da je pozivala na nasilje.\nHrvatski ultradesničari žele za ugase jedini srpski list u Zagrebu\nCenzurisanja nije bilo samo na internetu. Nekoliko televizija u SAD prekinulo je emitovanje direktnog prenosa obraćanja američkog predsednika Donalda Trampa u četvrtak uveče nakon što je izjavio da je u toku prevara na predsedničkim izborima u toj zemlji.\nSloboda govora u Americi – mrtvo slovo na papiru\n„Decenijama je Amerika demokratiju isticala kao jedan od svojih najviših dometa. Međutim, sada na sopstvenom terenu pokazuje da ta demokratija nije do kraja osmišljena. U ovom haotičnom vremenu iskazuje se slabost tako postavljene demokratije u kojoj, ipak, ne mogu da se čuju svi glasovi, jer oni predstavljaju opasnost za neke vrlo jake društvene grupe koje upravo u toku izbora žele da preuzmu vlast u Americi“, predočava Crnobrnja za Sputnjik.\nKako kaže, svet sada ima priliku da vidi „tamno lice“ američke demokratije, u kojoj je došlo do toga da velike korporacije – banke, mediji, tehnološki giganti – uzimaju demokratiju u svoje ruke i stvaraju novi model po svom nahođenju.\n„Mi posmatramo jedan opor i težak eksperiment, koji se sprovodi nad ljudima, pre svega građanima Amerike, koji su zbog takvih poteza do krajnosti podeljeni. To je rascepljena država u kojoj je pojam demokratije na najvećem testu. Ona ne uspeva da ga položi upravo zbog toga što se pojavljuju nove tendencije da se izraz ljudi ukalupi, cenzuriše ili jednostavno proglasi kao opasan po demokratiju, odnosno državu i tako već imamo naznaku jednog sasvim novog društva, koje će mnogo da liči na ona famozna društva opisana kod Orvela“, smatra Crnobrnja.\n„Te tri grupe u suočavanju sa efikasnim rešenjima do kojih dolaze autokratije smatraju da su zakinute za manevarski prostor koji autokratije imaju i sad na svoj način pokušavaju da stvore ambijent u kome te odluke mogu da se donose na centralnom nivou, da se sprovode automatski, bez velikog učešća šireg stanovništva ili njegovih predstavnika i da se dalje šire na celu planetu, a prvo će se isprobati u samoj Americi“, prognozira Crnobrnja.\n„Najbolji primer je ono na šta su Trampova kampanja i ’Njujork post‘ ukazali – zašto ne cenzurišu Ajatolaha Hamneija, šefa iranske države i naslednika Ajatolaha Homeinija? Ima još mnogo primera. Dosledna cenzura tog tipa ne bi bila moguća. Ona je selektivna i samim tim nam jasno i nedvosmisleno ukazuje na to da služi određenim političkim ciljevima“, ističe Ćirjaković.\n„Nažalost, kada se radi o novim društvenim medijima, zahvaljujući glupom Klintonovom Zakonu o komunikacijama iz 1996. to je sve legalno i to ne samo u SAD. Radi se o legalnoj cenzuri. Taj jedan član Zakona sa samo 26 reči iz petog poglavlja, koji se zvanično bavi pristojnošću u komunikaciji na internetu, omogućava da društveni mediji cenzurišu sve i daje im amnestiju za krađu tuđih sadržaja, od pesama pa nadalje“, obrazlaže Ćirjaković.\nizbori u americisloboda govora


Kazorla za malo ostao bez noge, ali se nada povratku u januaru – Arsenal Serbia\nKazorla za malo ostao bez noge, ali se nada povratku u januaru\n3. novembra 2017. / autor: Nikola\nSanti Kazorla kaže da se nada povratku na teren u januaru, iako je za malo ostao bez noge zbog ozbiljne infekcije.\nTridesetdvogodišnji Španac je van terena više od godinu dana, a nakon komplikacija sa povredom ahilove tetive i mnogobrojnih operacija doktori su mu rekli da treba da bude srećan ako uopšte bude mogao ponovo da hoda.\nKazorla je tokom terapija „zaradio“ ozbiljnu infekciju krvi, koja nije reagovala na anti-biotike. Njemu je odstranjeno 8 centimetara tetive, a od kako je prvi put osetio probleme 2013. godine do sada imao je čak 8 hirurških intervencija. Kako je deo kože uništen, doktori su bili prinuđeni da mu istu presade sa podlaktice i to sa mesta na kome je tetovirao ćerkino ime.\nKazorlina noga na naslovnoj strani Marke\n„Ako budeš ponovo mogao da hodaš sa svojim sinom po dvorištu budi srećan, rekao mi je doktor. U to vreme sam i dalje igrao, izgledalo je u redu, ali je problem što povredu nisam lečio kako treba i rane su se otvarale pa je došlo do infekcije. Poslednji doktor je video da je došlo do velike infekcije koja je oštetila petnu kost i „pojela“ ahilovu tetivu. Izgubio sam 8 centimetara tetive. Nadam se da ću se vratiti u januaru“, rekao je Kazorla za špansku Marku.\nOn je poslednji nastup za Arsenal zabeležio u pobedi nad Ludogorecom 6-0 u oktobru prošle godine, ali je ranije ove godine potpisao novi ugovor sa Tobždijama koji je na snazi do juna 2018.


Trik sa crnim lukom čini čuda za vaše zdravlje\nM. P. 18. decembra 2020. 17:32\nFoto: avorodisa - CC BY 2.0\nLuk ima antibakterijska svojstva, a fosforna kiselina iz luka preko kože ulazi u krvotok\nLjudi sve više pribegavaju lekovima narodne medicine kako bi osnažili imunološki sistem ili rešili neke zdravstvene probleme.\nNa našim stopalima nalaze se tačke koje imaju moćno i direktno dlovanje na unutrašnje organe, smatra drevna kineska medicina. Telo se prirodno regeneriše tokom noći, a dodatno može pomoći ako odlučite da upotrebite luk.\nSastojci u luku imaju i antifungalno dejstvo pa ćete redovnom uportrebom luka na stopalima ili njegovom konzumacijom osnažiti svoj imunološki sistem i pomoći u borbi protiv raznih upala.\nNezaobilazna namirnica: 5 razloga da svakodnevno jedete crveni luk\nRaste kao korov, a neverovatno je lekovit\nZbog svog intenzivnog mirisa, ne bi nam palo na pamet da narezani luk držimo, na primer, u spavaćoj sobi, ali svakako ne bi trebalo da odbacite tu ideju jer će luk pročistiti vazduh u prostoriji, „očistiti“ ga od toksina i virusa dok vi spavate. Luk će apsorbovati sve nečistoće, pa nemojte ponovo da ga koristite, već ga bacite pa sledeće noći uzmite svež.


Borković na podijumu u Perguzi - PLUMRACE\n14. 07. 2013. Comments (0) Views: 320 Autosport, FIA ETCC, Kružne trke\nDušan Borković i NIS Petrol rejsing tim ponovo su bili na visini zadataka. Sa novim automobilom ševrolet kruz S 2000, u koji je prvi put seo dan pred trku Borković je na Siciliji ostvario veliki uspeh na Evropskom kupu turističkih automobila (ETCC).\nNa autodromu u Perguzi Borković je u najjačoj klasi u prvoj trci osvojio drugo mesto, u drugoj je bio treći, tako da je u ukupnom plasmanu osvojio treću poziciju. Dve trke pre završetka sezone naš as se nalazi na trećem mestu i u generalnom plasmanu što predstavlja veliki i po mnogima iznenađujući uspeh u debitantskoj sezoni.\nNoć uoći trke članovi tima radili su na podešavanju svih parametara na automobilu i čišćenju hladnjaka kako bi otklonilili problem sa grejanjem motora od prethodnog dana. Već na zagrevanju pred prvu trku videlo se da će ovo biti Borkovićev dan. Duca je postigao najbolje vreme i pun samopouzdanja startovao u trci sa devete pozicije. Hrabrom i mudrom vožnjom sustizao je rivale koji su se nalazili ispred njega da bi u završnici trke izborio drugu poziciju. Kroz cilj je prošao odmah iza Fulina, a prema zvaničnim rezultatima Borković je u prvoj trci postigao najbolje vreme.\nPrema pravilima takmičenja, kao drugoplasirani u prvoj trci naš šampion je u drugoj trci startovao sa sedme pozicije. Kao i u prvoj vožnji Borković je krenuo silovito i iz kruga u krug je popravljao plasman. Borković u finišu trke nije mogao da izvuče maksimum iz ševroleta jer je posle jednog od brojnih kontakata na stazi ostao bez auspuha. I u takvoj situaciji Dušan je do samog cilja bio na braniku Fulinu, ali nije želeo da preterano rizikuje, tako da je kroz cilj prošao kao treći.\n– Presrećan sam. Hvala momcima koji su sjajno pripremili automobil. Obe trke su bile veoma teške, sa puno opasnih kontakata, ali sve se dobro završilo. Ni sam ne mogu da verujem da sam tek juče prvi put seo u ševroleta i praktično bez pravog testa uspeo da se popnem na postolje i osvojim dosta bodova. Verujem da možemo biti još bolji poslednjeg takmičarskog vikenda, kada će u Češkoj biti vožene još dve trke. Pokušaćemo da u Brnu pobedimo Fulina na njegovoj stazi i debitanstku sezonu završimo u samom vrhu. Dogodine idemo da osvojimo ovo prestižno evropsko takmičenje, pa pravac Svetski šampionat turing automobila (WTCC). Divno sam se osećao kada sam na pobedničkom postolju ponosno mahao zastavom Srbije. Idemo dalje ka novim uspesima – izjavio je po završetku ceremonije dodele priznanja Dušan Borković.\n» Autosport, FIA ETCC, Kružne trke » Borković na podijumu u Perguzi


Španija, "prvak u vakcinisanosti", pošteđena četvrtog naleta virusa\nŠpanija, „prvak u vakcinisanosti“, pošteđena četvrtog naleta virusa\nSvet Autor:Hina12. nov. 202107:2623 komentara\nS najvećom stopom vakcinisanih među velikim evropskim zemljama, Španija je pošteđena novog talasa zaraze koronavirusom koji je zahvatio veći deo kontinenta, ali stručnjaci upozoravaju da je zemlja i dalje podložna virusu.\nŠpanija, zemlja koja je na početku pandemije bila među najteže pogođenim, trenutno ima jednu od najnižih stopa zaraze u Evropi – samo 63 slučaja zaraze na sto hiljada ljudi u poslednjih 14 dana.\nU Velikoj Britaniji je stopa 12 puta veća, u Nemačkoj i Poljskoj šest puta, prema analizi AFP-a baziranoj na službenim podacima.\nPremijer Pedro Sanches rekao je u sredu da je evolucija pandemije u Španiji bila „pozitivna“.\n„Imamo više nego dovoljno razloga da se osećamo ponosnim onim što smo postigli“, dodao je.\nOko 79 odsto populacije je u potpunosti vakcinisano, u poređenju sa samo 67 osto vakcinisanih u Velikoj Britaniji i Nemačkoj.\nŠpanija se posebno ističe po vakcinaciji ranjivih, starijih starosnih grupa. Više od 99 odsto Španaca, starijih od 70 godina, vakcinisano je s obe doze.\nU Španiji nema oklevanja prema vakcini, program vakcinacije sproveden po starosnim grupama, počevši od najstarijih, i to je donelo dobre rezultate, rekao je Injaki Komas, istraživač na Biomedicinskom institutu u Valenciji.\nUmerena klima u Španiji takođe je pomogla u sprečavanju širenja virusa, jer se ljudi mogu okupljati na otvorenom.\nI dok su ograničenja za veličinu društvenih okupljanja ukinuta, maske se i dalje zahtevaju u zatvorenim javnim prostorima.\nAli, stručnjaci upozoravaju da će s dolaskom hladnijeg vremena, s time da zaštita stečena vakcinacijom vremenom opada i da se nove varijante lakše šire, stope zaraze verojatno rasti.\n„Ova tri faktora su pogodno tlo za koronavirus“, rekao je Komas, dodajući da Španija „ulazi u vrlo kritičan trenutak“.\nCezar Carbaljo, lekar na odeljenju hitne medicinske službe u bolnici u Madridu potvrđuje da će se stopa zaraze koronavirusom u zemlji povećati, jer će hladnije vreme podstaći seljenje društvenog života u zatvoreno.\n„Znamo kako se virus prenosi i kada dođe hladnije vreme, a večeri postanu mračnije selimo se u zatvorene prostore gde se virus počinje širiti“, rekao je.\nInstitut za zdravstvene metrike i evaluaciju (IHME) Univerziteta Vašington predviđa da će u Španiji broj zaraza početi da raste u drugom delu novembra i dosegnuti vrhunac krajem godine.\n„Stope infekcije mogu biti visoke, ali ako su ljudi vakcinisani i ne budu jako bolesni, to ne bi trebao da bude problem“, kaže Komas.


Vesti online / Vesti / Srbija / Vučić Mogerinijevoj dao korpicu uskršnjih jaja\n14:33 >> 15:52h\nNa početku sastanka predsednika Srbije Aleksandra Vučića i visoke predstavnice EU za spoljnu politiku i bezbednost Federike Mogerine, Vučić je Mogerinijevoj, povodom Uskrsa doneo korpicu jaja na poklon.\nFederika Mogerini i Aleksandar Vučić (Foto: Arhiva)\nU skladu sa tradicijom, Mogerini i Vučić su se "kucali" jajima, a rezultat je bio diplomatski, odnosno nerešen. Posle toga, oni su počeli razgovore o dijalogu Beogradu i Prištine, u kojem je Mogerini posrednik, kao i o situaciji na Zapadnom Balkanu.\nSastanak prethodi samitu o Zapadnom Balkanu, u organizaciji lidera Nemačke i Francuske, Angele Merkel i Emanuela Makrona.\nSRBIJA "Evropo reaguj, u Srbiji se uvodi autokratija"


Vesti online / Vesti / Hronika / Milanović: Nisam ubio Pukanića\nMilanović: Nisam ubio Pukanića\nŽeljko Milovanović, koji je u Hrvatskoj pravosnažno osuđen na 40 godina zatvora zbog ubistva Ive Pukanića i njegovog saradnika Nike Franjića, izjavio je u Specijalnom sudu u Beogradu da nije kriv.\nOn je, prvi put iznoseći odbranu o ovom zločinu, naveo da u vreme ubistva uopšte nije bio u Hrvatskoj, već da je kupovao roštilj u Republici Srpskoj.\n- Nameštaju mi to ubistvo iz Hrvatske, jer sam im trn u oku – rekao je optuženi Milovanović.\nOn je sudskom veću pokušao da objasni da mu iz Hrvatske smeštaju dokaze, jer je učestvovao u ratnim zbivanjima tokom devedesetih godina.\nIvo Pukanić ubijen je 23. oktobra 2008. godine u podmetnutoj eksploziji u dvorištu zgrade u kojoj je sedište “Nacionala” u centru Zagreba.\nEX YU Objasnio: Evo ko je kriv za novu krizu na Balkanu\nHRONIKA Ubistvo Bojovića: "Pomislili smo da se snima film..."


Beta 12. januara 2021. 09:55\nSezona je trebalo da počne 21. marta trkom za Veliku nagradu Australije u Melburnu, ali je ta trka odložena za 21. novembar.\nSezona će početi 28. marta trkom za Veliku nagradu Bahreina na stazi Sakir, na kojoj se sa dve uzastopne trke pre manje od četiri meseca završila prošla sezona.\nZbog pandemije korona virusa odložena je i trka u Kini, koja je trebalo da se vozi 11. aprila i još nije odredjen novi termin. Trke u Australiji i Kini odložene su zbog strogih pravila u vezi sa putovanjima.\nKako su objavili organizatori, u kalendar je dodata trka u Imoli, 18. aprila.\n„Zadovoljni smo što možemo da potvrdimo da će broj trka za ovu sezonu ostati nepromenjen. Pandemija još nije dozvolila da se život vrati u normalu, ali pokazali smo 2020. godine da možemo bezbedno da se trkamo, kao prvi medjunarodni sport koji se vratio takmičenjima i imamo iskustvo i planove za organizaciju ove sezone“, rekao je predsednik Formule 1 Stefano Domenikali, preneo je Bi-Bi-Si (BBC).\nOdlaganje trke u Australiji znači da će se sezona produžiti do 12. decembra, kada će se voziti poslednja trka u šampionatu, za Veliku nagradu Abu Dabija, ali i da će se promeniti termini pojedinih trka, pa će se u Brazilu voziti 7. novembra, a u Saudijskoj Arabiji 5. decembra.\nProšla sezona počela je u julu trkom u Austriji. Voženo je 17 od 22 trka, a ove sezone planirano je da se održe 23 trke.


Zorana Mihajlović za Insajder.net: Svaka linija mora biti isplativa, pa i ona do Kosovske Mitrovice | Insajder\nIstraživanje u toku: CENA KOSOVSKE ILUZIJE\nZorana Mihajlović za Insajder.net: Svaka linija mora biti isplativa, pa i ona do Kosovske Mitrovice\nMinistarka građevinarstva, saobraćaja i infrastrukture Zorana Mihajlović na pitanje novinara Insajder.neta o isplativosti vozne linije Beograd-Kosovska Mitrovica sever, navodi da svaka vozna linija mora biti ekonomski isplativa, posebno imajući u vidu da su u toku reforma i racionalizacija u železničkom saobraćaju. Mihajlovićeva takođe navodi da će se odluka o tome da li je vozna linija do Kosovske Mitrovice isplativa biti doneta za mesec dana.\n“Podržavam uvođenje probne linije Beograd-Kosovska Mitrovica, odnosno nastavka postojeće linije od Kraljeva do Kosovske Mitrovice, i Ministarstvo građevinarstva saobraćaja i infrastrukture omogućilo je sve tehničke uslove. Ali moj posao je i da svaka linija koja se uvodi na železnici, pa i ova, bude ekonomski održiva. To sam tražila kako od Kancelarije za Kosovo i Metohiju, koja je inicijator ove linije, tako i od Srbija voza”, navodi Zorana Mihajlović.\nPrema njenim rečima, započeta reforma Železnice jedan je od glavnih ciljeva Vlade Srbije, a koju podržavaju i priznaju međunarodne finansijske institucije. U skladu s tim, Ministarstvo na čijem je čelu ukida saobraćaj na oko 800 km pruga širom Srbije na kojima nema ekonomskog opravdanja. Na železnici je smanjen broj zaposlenih za više od 3.000. Upravo zbog toga sve buduće odluke moraju imati pre svega ekonomsko opravdanje, navodi Mihajlovićeva.\n“Nemamo pravo da donosimo odluke koja nemaju ekonomsko opravdanje. Zato sam i predložila da ova linija bude probna do 26. februara, a da onda vidimo ekonomske pokazatelje. Ministarstvo je spremno, železnica je spremna, određen je novi voz koji smo kupili od ruskih partnera, sad zavisi od korisnika ove linije”.\nPodsetimo da je Insajder od preduzeća Srbija voz tražio odgovor na pitanja u vezi s troškovima linije do Kosovske Mitrovice jer prema našim saznanjima postoje procene da će ova linija biti novi trošak za građane Srbije. Umesto odgovora na konkretna pitanja, iz ovog preduzeća su nas uputili na Kancelariju za Kosovo i Metohiju.\nDirektor Kancelarije Marko Đurić je danas, odgovarajući na pitanja novinara Insajdera, takođe rekao da će u februaru biti doneta odluka o tome da li je linija do Kosovske Mitrovice isplativa, odnosno da li će to biti i redovna linija, a da će se odluka zasnivati “na racionalnim, a ne emotivnim, osnovama”. Direktor Srbija voza Jugoslav Jović praktično je potvrdio da će postojati gubici na liniji, odnosno rekao je da će troškove delimično pokriti Opština Kosovska Mitrovica.\nPrema saznanjima Insajdera, već postoji procena da će ova linija godišnje praviti gubitak od 20 miliona dinara godišnje, pa se postavlja pitanje da li je svrsishodno finansirati voznu liniju dok istovremeno nedostaju sredstva za rešavanje brojnih drugih problema s kojima se suočavaju Srbi na Kosovu.\nZorana Mihajlović: Iniciraću brendiranje i drugih vozova motivima Srbije\nNajviše polemike u javnosti izazvalo je to što je voz na liniji Beograd-Kosovska Mitrovica iznutra brendiran fotografijama fresaka srpskih manastira na Kosovu, a spolja srpskom trobojkom i natpisom “Kosovo je Srbija” na 21 svetskom jeziku. Ministarka građevinarstva, saobraćaja i infrastrukture kaže da podržava akciju brendiranja voza.\n“Kancelarija za Kosovo i Metohiju brendirala je voz motivima iz velikog kulturnog blaga Srbije na Kosovu koje je pod zaštitom Uneska i koju javnost treba da vidi pred novi izazov koji nas čeka u vezi s prijemom Kosova u ovu organizaciju. I takvu akciju podržavam. Čak ću inicirati da brendiramo i druge naše železničke linije s turističkim potencijalima, kako Srbije tako i gradova u koje voz ide”, navodi Mihajlovićeva za Insajder.\nCENA KOSOVSKE ILUZIJE\nIstraživanje Insajdera: Brendiranje platila Opština Zvečan, odluku donela Kancelarija za KiM\nSedam dana prošlo je od polaska voza na liniji Beograd-Kosovska Mitrovica i isto toliko dana bilo je potrebno da Insajder.net dobije odgovor na pitanja ko je odlučio o tome kako će biti „ukrašen“ voz.\nZa parolu “Kosovo je Srbija” na vozu niko ne preuzima “zasluge”\nPitanje ko je odlučio o izgledu voza koji je 14. januara krenuo iz Beograda za Kosovsku Mitrovicu “ukrašen” napisima “Kosovo je Srbija”, imenima i fotografijama pravoslavnih manastira na Kosovu i danas je bez odgovora.\nKo je odlučio o izgledu voza?\nPosle izjave premijera Aleksandra Vučića da je za izgled voza na liniji Beograd-Kosovska Mitrovica saznao kada je direktor Kancelarije za KiM Marko Đurić na TV Pink promovisao ovu voznu liniju, novinari Insajder.neta uputili su pitanja Kancelariji za KiM.\nNikolić: Ne samo da ćemo slati vojsku, nego će ići svi (VIDEO)\nPredsednik Srbije Tomislav Nikolić izjavio je da je Srbija spremna da pošalje oružane snage na Kosovo i Metohiju ako srpsko stanovništvo u Pokrajini bude ugroženo.\nKoliko će nas koštati vozna linija do Kosovske Mitrovice\nDirektor Kancelarije za KiM Marko Đurić rekao je da će procena ekonomske isplativosti ove linije biti poznata tek krajem februara, a da su troškovi u ovom probnom periodu oko 18.000 evra.\nMinistarka građevinarstva, saobraćaja i infrastrukture Zorana Mihajlović na pitanje novinara Insajder.neta o isplativosti vozne linije Beograd-Kosovska Mitrovica sever, navodi da svaka vozna linija mora biti ekonomski isplativa.\nInsajder saznaje: Procenjen gubitak voza s freskama veći od 20 miliona dinara godišnje\nVoz na relaciji Beograd-Kosovska Mitrovica sever predstavljaće novi trošak za građane Srbije. Kako saznaje Insajder, procene su da će država Srbija na ovoj liniji voza imati godišnji gubitak veći od 20 miliona dinara.\n15. novembar 2016\nTelekom Srbija u registru Republike Kosovo još od 2015.\nSporazum o telekomunikacijama povod je za novo zbunjivanje javnosti i suprotstavljene tvrdnje Beograda i Prištine o tome šta je zapravo dogovoreno u Briselu.\nPotvrđena presuda “naftnoj mafiji”, čiji je član i vlasnik Knez petrola\nApelacioni sud potvrdio je presudu organizovanoj kriminalnoj grupi čiji je član bio i Srđan Knežević, vlasnik firme Knez petrol.\n11. oktobar 2016\nBez odgovora UNMIK-a i Evropske komisije na pitanja Insajdera o Trepči\nIz Evropske komisije i UNMIK-a nisu odgovorili na pitanje Insajdera kako je moguće da u kosovskoj skupštini bude usvojen Zakon o Trepči kojim je 80 odsto vlasništva u tom preduzeću pripalo Vladi Kosova.\n8. oktobar 2016\nČiji je rudnik Trepča?\nUsvajanje Zakona o Trepči samo je poslednji korak koji je usledio nakon niza odluka kojima je ovaj nekadašnji rudarski gigant prelazio pod ingerencije kosovskih vlasti.\nGrađani Srbije plaćaju i puštanje filmova u Prištini\nPrema podacima Uprave za trezor, za 12 javnih preduzeća sa sedištem na Kosovu iz budžeta Srbije je tokom 2015. isplaćeno više od 336 miliona dinara, odnosno oko 2,7 miliona evra.\nSrpska javna preduzeća na Kosovu: Srbija izdvaja novac, ali ih ne kontroliše\nPrema istraživanju Insajdera, Srbija već godinama iz budžeta plaća javna preduzeća u južnom delu Kosova, od kojih mnoga ne rade ništa otkad su nadležnosti preuzele institucije Prištine.\nŠvercom do krađe državnih para pod parolom “Kosovo je Srbija”\nOdluka Vlade Srbije iz 2005. da se roba koja iz Srbije odlazi na Kosovo oslobodi plaćanja PDV-a doneta je uz objašnjenje da će se tako pomoći Srbima na Kosovu jer će roba biti jeftinija.\nCena privida državnosti\nPrema istraživanju Insajdera, zbog politike “Kosovo je Srbija” od 2001. iz budžeta Srbije plaćani su radnici javnih preduzeća u južnom delu Kosova koja u suštini ništa ne rade jer nemaju šta da rade na prostoru na kom su svu vlast preuzele institucije Prištine.\nNekažnjena Patriotska pljačka\nIstraživanja Insajdera su pokazala da je od 2001. do 2014. na Kosovo odlazilo više stotina hiljada evra dnevno iz budžeta Srbije, pod izgovorom pomoći ugroženom srpskom stanovništvu.\nZloupotreba kosovskog dodatka?\nNi šest godina nakon odluke Ustavnog suda da je “kosovski dodatak” neustavan i da se mora zakonski urediti, najavljeni zakon kojim bi se sistematski rešio problem finansiranja Srba na Kosovu i Metohiji, prema istraživanju Insajdera, nije donet.\nKontrola robe koja odlazi na Kosovo\nNa osnovu važeće uredbe usvojene krajem 2013. sva roba koja iz Srbije odlazi na Kosovo i dalje je oslobođena PDV-a, ali u Ministarstvu finansija navode da je sada uspostavljena kontrola radi prometa te robe.\nSrpska javna preduzeća na Kosovu i dalje budžetski korisnici\nSudeći po zvaničnim podacima APR-a i Uprave za trezor, Srbija iz budžeta i danas plaća javna preduzeća na Kosovu, od kojih većina, kako je prikazano u serijalu Patriotska pljačka, u suštini ništa ne radi od kada su vlast preuzele institucije Prištine.\n“Objektivne mogućnosti” kontrole firmi na Kosovu\nNa naizgled jednostavno pitanje, ko kontroliše firme koje su iskoristile zakonsku mogućnost i u srpskom Apr-u prebacile svoja sedišta na Kosovo, Insajder.net nije uspeo da dobije precizan odgovor ni od jedne nadležne institucije.\nMinistarstvo pravde: Sprovođenje sudskih odluka zavisi od objektivnih okolnosti na terenu\nNakon Poreske uprave i Ministarstva finansija, koji za Insajder navode da svoje nadležnosti na KiM sprovode u okviru objektivnih mogućnosti, isti odgovor dobili smo i od Ministarstva pravde.\nMinistarstvo finansija bez odgovora o kontroli poslovanja “srpskih” firmi na Kosovu\nInsajder.net je od Ministarstva finansija zatražio dodatno objašnjenje kontrole poslovanja preduzeća koja imaju kosovske adrese, a registrovana su u srpskom registru privrednih subjekata.\nPoreska uprava: Sprovodimo zakon na Kosovu u okviru objektivnih mogućnosti\nU Srbiji je firmama dozvoljeno da u Agenciji za privredne registre svoje sedište registruju na teritioriji Kosova i Metohije, na kojoj država nije u mogućnosti da sprovodi svoje zakone.\nKosovo “sigurna kuća” za prevarante?\nNijedna od nadležnih institucija Srbije nema odgovore na brojna pitanja u vezi s novim mehanizmom zloupotrebe statusa Kosova, koji su otkrili novinari Insajdera, a koji nanosi štetu i budžetu i privredi Srbije.\nIgnorisanje realnosti prostor za zloupotrebe\nBogaćenje pojedinaca, nanošenje ogromnih šteta budžetu i privredi Srbije dešava se već 16 godina zahvaljujući i zakonima donetim pod izgovorom patriotizma i uz ignorisanje realnosti da Srbija na Kosovu faktički nema nikakvu vlast.\nKo će konačno predložiti Skupštini usvajanje izveštaja o zloupotrebama na Kosovu? (VIDEO)\nAnketni odbor za Kosovo i Metohiju, još pre dve godine, usvojio je izveštaj u kom su potvrđena istraživanja Insajdera o tome da su se na Kosovu dešavale brojne zloupotrebe novca iz budžeta Srbije.\nKosovo kao azil za dužnike? (VIDEO)\nDržava godinama ignoriše to što, prema istraživanju Insajder.neta, pojedinci zloupotrebljavaju činjenicu da institucije Srbije nemaju realnu kontrolu na Kosovu.\nIzveštaj Anketnog odbora o zloupotrebama na Kosovu nije prioritet (VIDEO)\nZa dve godine od kada je Anketni odbor usvojio izveštaj o zloupotrebama sredstava iz budžeta Srbije namenjenih najugroženijima na Kosovu, ova tema se nije našla na dnevnom redu Skupštine Srbije.\nIstraživanje Insajder.neta: Zašto se firme preregistruju na Kosovo (VIDEO)\nKosovo je sastavni deo Srbije, ali država Srbija na toj teritoriji ne može da sprovodi svoje zakone. Tu situaciju godinama zloupotrebljavaju pojedinci za lično bogaćenje ili izbegavanje plaćanja preuzetih obaveza.\nMasovno preseljenje firmi na kosovske adrese (VIDEO)\nNa samo tri adrese u Prištini iz centralne Srbije je tokom poslednjih nekoliko godina tako preregistrovano čak 80 firmi.\nKosovo: Nasilje i patriotizam\nNasilje na Kosovu neretko je za cilj imalo očuvanje političkih ili poslovnih interesa. Istrage su završavale bez pronalaženja odgovornih. Po pravilu odgovorne niko nije ni tražio, a političari su priče završavali pozivima na jedinstvo i parolama o očuvanju Kosova i jedinstva Srbije.\n26. mart 2016\nKako je Zvonko Veselinović napravio imperiju na Kosovu\nApelacioni sud stavio je tačku na suđenje biznismenu sa Kosova Zvonku Veselinoviću. On je presudom drugostepenog suda pravnosnažno oslobođen optužbi da je sa Draganom Ćurčićem i Milanom Radoičićem 2010. godine prisvojio 32 vozila koja su vlasništvo kompanije "Hipo-Alpe Adrija lizing".\nKako je Čović odgovarao na dokaze o zloupotrebama\nZloupotrebe novca na Kosovu koje se Čoviću stavljaju na teret optužnicom koju je sud juče vratio Tužilaštvu na dopunu Insajder je istraživao još 2012, u serijalu Patriotska pljačka. O svojoj ulozi kada je bio na poziciji predsednika Koordinacionog centra za Kosovo tada je govorio Nebojša Čović.\nNi u Kancelariji za Kosovo ne znaju koliko ukupno novca odlazi na Kosovo\nPo formiranju Vlade 2012, koju su činili SNS i SPS, a nakon emitovanja serijala Insajder Patriotska pljačka, i tadašnji premijer Ivica Dačić i tada prvi potpredsednik Vlade Aleksandar Vučić obećavali su kako će uvesti strogu kontrolu trošenja sredstava.


Deljenje električnih automobila u manjim gradovima u fokusu projekta vrednog 5,8 miliona evra\nEmisije gasova sa efektom staklene bašte za koje je odgovoran drumski saobraćaj su se u periodu od 1990. do 2010. godine povećale za više od 20% i sada čine približno petinu ukupnih emisija CO2 u Evropskoj uniji, čime značajno doprinose klimatskim promenama. Automobili utiču na aerozagađenje, nivo buke i gužve u urbanim sredinama. Deljenje automobila (car-sharing) je jedno od rešenja za ovaj problem, a kroz projekat I-SharE LIFE razmatraju se poslovni slučajevi prenošenja uspeha ovog modela na manje urbane sredine.\nInovativni modeli deljenja automobila su doživeli značajan rast poslednjih godina, a ovo tržište, čija je vrednost 2015. godine bila procenjena na 1 milijardu evra, moglo bi da se učetvorostruči do 2021. godine. Usluge deljenja automobila se trenutno nude uglavnom u gusto naseljenim gradovima. Međutim, projekat I-SharE LIFE ima za cilj da prenese uspeh ovih usluga na male i srednje gradove. Projekat vredan 5,8 miliona evra, predviđen da se sprovede do kraja juna 2021. godine, obezbedio je podršku EU u iznosu od približno 3,4 miliona evra.\nHrvatski grad Osijek jedan je od gradova odabranih za sprovođenje projekta kojim treba da se dokaže tehnološka i ekonomska izvodljivost modela deljenja električnih automobila. Štaviše, 8 električnih automobila koji će se koristiti za demonstraciju u Osijeku biće deo javnog gradskog prevoza. Korisnici će moći preko aplikacije da rezervišu vožnju i voze se električnim automobilom između četiri lokacije u gradu, a polučasovnu vožnju će platiti samo 11 kuna, koliko iznosi i cena karte u javnom prevozu u trajanju od 30 minuta.\nEkološki i opšti ciljevi\nUkupno 50 automobila koristiće se u gradovima Bergamo, Komo, Bolate i Busto Arsicio u Lombardiji u Italiji, dok će 8 električnih automobila biti u upotrebi u Osijeku. Svi ovi gradovi imaju između 35.000 i 120.000 stanovnika.\nCilj projekta je smanjenje emisija štetnih gasova u skladu sa direktivama EU. Smanjenjem emisija sa efektom staklene bašte pružiće se podrška sprovođenju Direktive o čistoj energiji i klimatskog i energetskog paketa za 2020. godinu.\nOčekivani rezultati na polju zaštite životne sredine uključuju smanjenje emisija gasova sa efektom staklene bašte iskazanim u ekvivalentnoj emisiji 207 tona CO2 godišnje.\nOčekuje se da projekat I-SharE LIFE pokaže ekonomsku isplativost električnih vozila i usluga deljenja automobila u malim i srednjim gradovima i demonstrira kako se projektni rezultati mogu preneti na još 34 mesta u Italiji i Hrvatskoj.\nKoordinator projekta je Ferrovie Nord Milano (FNV), holding kompanija druge po veličini železnice u Italiji. Ova kompanija u privatnom vlasništvu sa sedištem u Lombardiji pruža usluge inženjeringa, kao i IT, energetske i usluge održive mobilnosti.\nPartneri na projektu su ASSTRA, italijansko udruženje lokalnih i regionalnih javnih prevoznika, italijanska firma za deljenje električnih automobila E-VAI, I-Share tehnološka platforma Nordcom i Poliedra, konzorcijum na univerzitetu Politecnico di Milano.\nPartneri iz Hrvatske su konsultantska kompanija za projekte mobilnosti Dyvolve i Grad Osijek.\nTagovi: deljenje automobila, električni automobili, emisije gasova sa efektom staklene bašte, EU\nPočetna » Projekti » Deljenje električnih automobila u manjim gradovima u fokusu projekta vrednog 5,8 miliona evra


PCVesti - Laboratorije Intel Labs menjaju korisničko isksutvo\nLaboratorije Intel Labs menjaju korisničko isksutvo\nby newsmasteron 01.07.2010\nIstraživači omogućili pogled u budućnost na godišnjem događaju iz oblasti razvoja i istraživanja\nMT. VIEW, Kalifornija, 30. jun, 2010. godine – Na godišnjem medijskom događaju „Research at Intel“ (Istraživanja u Intelu) koji je organizovala organizacija Intel Labs, izvršni direktor odeljenja za tehnološki razvoj, Džastin Ratner (Justin Rattner) najavio je osnivanje novog istraživačkog odeljenja pod imenom Interaction and Experience Research (IXR), koje će biti fokusirano na definisanje novih doživljaja korisnika i novih računarskih platformi. Od inovacija koje stižu iz laboratorija očekuje se da redefinišu buduće računarsko iskustvo.\nZahvaljujući Murovom zakonu i napretku u performansama koje su sada dostupne u velikom broju kompjuterskih uređaja pored tradicionalnih kompjutera, Ratner kaže da će korišćenjem senzora, omogućavanjem realnijeg doživljaja, cloud inteligencije i prirodnijeg interfejsa poput dodira, gesta i glasa, naše iskustvo u dodiru sa tehnologijom postati personalnije.\n„Bolja tehnologija nije dovoljna“, rekao je Ratner. „Ono što pojedinac danas smatra važnim jeste lično informativno iskustvo i kada pogledam u budućnost, ovo je najveća promena koju možemo očekivati. Mi u kompaniji Intel, već više od jedne decenije, ulažemo dosta na usavršavanje mogućnosti kada su u pitanju korisničko iskustvo i oblasti interakcije. Nedavno smo okupili izvrstan tim istraživača, u kojem su i tehnolozi zaduženi za korisnički interfejs i sociolozi, kako bismo stvorili sledeću generaciju doživljaja za korisnike. Na primer, shvatili smo da doživljaj televizije nije isto što i web doživljaj, iako će televizijski program sve više i više biti gledan posredstvom Interneta.“\nRatner je izjavio da će novo odeljenje voditi saradnik kompanije Intel, Genevieve Bell, jedan od glavnih predstavnika korisnika u kompaniji Intel već više od decenije.\n„Intel je sada mnogo više zastupljen u ljudskim životima i to ne samo kada su u pitanju kompjuteri”, izjavio je Bel. „Intelovi čipovi i internet su sastavni deo televizora, prenosivih uređaja, automobila, i mnogih drugih uređaja. IXR će doneti 15-godišnje iskustvo iz oblasti istraživanja na koji način ljudi koriste nove informacione i komunikacione tehnologije. Istraživači iz oblasti socijalnih nauka, dizajna i interakcije između ljudi i kompjutera nastaviće tu misiju – pitaće se šta će ljudi ceniti, šta će pronaći mesto u njihovim svakodnevnim životima i šta im se sviđa kod stvari koje već poseduju. Ova saznanja biće zatim povezana sa tehnološkim istraživanjima u oblasti naredne generacije korisničkog interfejsa, interakcija i promena u medijskom sadržaju i obliku korišćenja.“\nLaboratorije Intel Labs već su veoma fokusirane na narednu generaciju tehnologija korisničkog iskustva. Trenutna istraživanja urodila su plodom. Primera radi, ideja da će uređaji razumeti okruženje, komunicirati jedni sa drugima i promeniti ponašanje ili ponašati se u skladu sa okolinom. Specijalni projekat koji će biti predstavljen na događaju, SENS, prestavlja novi talas društvenih mreža koje omogućavaju da aktivnosti budu posmatrane u realnom vremenu i da budu prikazane uživo prijateljima sa društvenih mreža i porodici. Ovo istraživanje pokazuje način na koji shvatanje konteksta zasnovanog na senzorima unutar uređaja može da dovede do potpuno novog doživljaja korisnika poput ”Shadow Avatar” ili ”Socially augmented reality” koji izgrađuju nove trendove u sprezi auditorijuma i medija.\nIstraživači su takođe prikazali eksperimentalni, nisko energetski senzor, koji bi mogao da doprinese promeni načina na koji korisnici upotrebljavaju električnu energiju u svojim domovima. Spajanjem sa ekranom na kojem se prikazuje utrošena količina električne energije u kući, ovaj senzor bi nadgledao učinak, preporučivao rešenja za veću efikasnost i koristi od uštede. Senzor bi samo trebalo priključiti na kućne električne instalacije i on bi odmah merio i bežično izveštavao o potrošnji struje svih električnih uređaja u kući, obezbeđujući podatke za analiziranje upotrebe električne energije po uređajima. Ova tehnologija predstavlja srž ličnog sistema za upravljanje električnom energijom koji bi mogao voditi do bitnih promena u ponašanju i uštedi zapanjujućih količina električne enrgije.\nOstale tehnologije prikazana na događaju menjaju način upotrebe tehnologije. Na primer, istraživanje je pokazalo kako upotrebom projektora i 3D kamere osvetleti obližnje površine prikazujući dugmiće, prozorčiće, slike i filmove na radnim površinama, površinama stolova i na drugim ravnim objektima. Video sistem i sistem za prikazivanje mogu da prepoznaju gest rukom i objekte, pretvarajući uobičajane površine poput kuhinjskog šanka, stočića za kafu, radnog stola u interaktivni portal za uređaje i internet. Takođe je demonstriran futuristički projekat – kompjuter koji bi mogao da čita korisnikove misli, zamenjujući ujedno potrebu za kucanjem.\nEUNet – Godinu dana duplo niža cena ADSL-a\nKindle najprodavaniji poklon u istoriji Amazona\nSaradnja Srbije i Južne Koreje u oblasti IKT\nMozilla je više za HTML5 nego za Flash


Oluja zločin koji se nastavlja i danas : Nadlanu.com\nOluja zločin koji se nastavlja i danas\nBEOGRAD, 2. avgusta 2010. (Beta) - Predstavnici Udruženja nestalih i poginulih u Krajini i Hrvatskoj i državne Komisije za nestale ocenili su u ponedeljak da Hrvatska ne čini sve što je u njenoj moći kako bi se posle 15 godina završila ekshumacija i identifikacija stradalih Srba tokom ratnih sukoba u Hrvatskoj.\nNa zajedničkoj konferenciji za novinare predstavnici Udruženja ukazali su da je akcija hrvatske vojske i policije "Oluja", izvršena u avgustu 1995. godine, zločin koji se nastavlja i danas nekim drugim sredstvima jer su Srbi diskriminisani na svim poljima - nemaju osnovna prava među kojima je i ono na povratak. Učesnici konferencije su rekli da se još traga za sudbinom 1.352 Krajišnika.\nPredsednik Komisije Vlade Srbije za nestale Veljko Odalović rekao je da je Srbija sve svoje obaveze na tu temu izvršila i da nema nijedan neispunjen zahtev od strane hrvatskih vlasti kao i da se u ovoj godini planira provera još nekoliko lokacija.\nOdalović je rekao da je Srbija do sada ekshumirala posmrtne ostatke 435 osoba i da je identihifkovano oko 300 tela stradalih u periodu od 1991. do 1995. godine.\nPredsednik Udruženja porodica nestalih i poginulih u Krajini i Hrvatskoj Čedomir Marić rekao je da porodice "posebno vređa" pokusaj izmeštanja i skrivanja žrtava.\nPredstavnik izbeglickih udruzenja iz Hrvatske Milojko Budimir rekao je da i pored "otopljavanja odnosa" Srbije i Hrvatske postoje veliki problemi u rešavanju problema i statusa izbeglica, pre svega u pogledu povratka na ognjišta i ostvarivanja osnovnih ljudskih prava.


Konkurs za Social Impact Award nagrade je otvoren! - Beleške\nKonkurs za Social Impact Award nagrade je otvoren!\nBeleške > Vesti > Konkurs za Social Impact Award nagrade je otvoren!\nSada možeš da ostvariš svoje ideje, pomogneš društvu i postaneš preduzetnik! Konkurs za Social Impact Award nagrade je otvoren! Prijavi se i osvoji priliku da kroz tromesečni period inkubacije usavršiš i razviješ svoju ideju uz mentorsku podršku. Očekuju te vredne nagrade.\nSocial Impact Award je najveći projekat u Evropi na temu društvenog preduzetništva. U pitanju je takmičenje ideja studenata koji žele da naprave socijalnu ili ekološku promenu na konstruktivan način. Ovaj program nudi svim učesnicima besplatnu seriju radionica kroz koje dobijaju podršku za razvoj ideja i sticanje novih znanja, kao i priliku da se upoznaju sa lokalnom zajednicom društvenih preduzetnika. Takođe, Social Impact Award nudi priliku studentima da sa svojom idejom konkurišu za jednu od 4 nagrade i dobiju dodatnu podršku, početni kapital (1.500€), prostor za rad i mentorski program.\nIdeje mogu biti podnete u skopu civilnog i privatnog sektora, jedini uslov je da ideja ima za cilj rešavanje nekog društvenog ili ekološkog problema.\nSocial Impact Award Srbija 2016\nOdabir pobedničkih ideja odvija se kroz tri faze:\nU prvoj fazi, Social Impact Award tim pregleda poslatu dokumentaciju i pravi skraćeni spisak ideja koje prolaze u drugi krug;\nTimovi i individualni aplikanti čije ideje budu ušle u drugi krug, biće pozvani na intervjue u prvoj nedelji maja. Svrha intervjua je bolje upoznavanje timova i njihovih ideja, kao i sticanje potrvde o svesnosti članova tima povodom svih obaveza i očekivanja koja idu uz nagradu;\nU trećoj fazi, nakon završenih intervjua, odabrani timovi se usmeravaju ka ekspertskom žiriju, koji pravi rang listu ideja po različitim kriterijumima. Osam najbolje rangiranih projekata postaju finalisti projekta i prolaze kroz tromesečni proces inkubacije. Na osnovu napretka finalista, na kraju procesa inkubacije, ekspertski žiri bira tri najbolje rangirana projekta koja će biti nagrađena Social Impact Award 2016 nagradom.\nKonkurs je otvoren do 24. aprila u 23:59. Zainteresovani kandidati svoje prijave mogu popuniti na sledećem linku.


Vesti online / Vesti / Srbija / Priština popustila: Deo proizvoda iz Srbije i BiH bez takse\nPrivremene prištinske institucije odlučile su da oslobode od stopostotno uvećane takse deo proizvoda iz Srbije i BiH.\nOva olakšica odnosi se na robu koja je na kosovsku teritoriju ušla pre nametanja tih mera, 21. novembra prošle godine.\nIz prištinske vlade je saopšteno da je donela odluku o izmenama i dopunama odluke vlade od 21. novembra prošle godine, kojom se, kako se navodi, uvećane takse "oslobađa roba poreklom iz Srbije i BiH koja je uvezena do 21. novembra", odnosno koja je bila na carinskoj kontroli ili "unutrašnjoj obradi" u slučaju da bude puštena u slobodan promet.\nPrema izveštaju kosovske carine od 21. novembra prošle godine, roba iz Srbije i BiH, nakon tog datuma nije mogla da uđe u carinsko skladište bez uvećane takse, osim za određene strane firme koje imaju proizvodnju u tim zemljama.\nNavodi se da su "carinsk službenici" pregledali 95 odsto uskladištene robe i da su utvrdili da je ona dostupna privrednim subjektima u periodu od godinu dana, od dana ulaska u skladište.\nUprkos zahtevu Amerike Haradinaj tvrdi: Takse i do 2022. ako ne bude sporazuma


FoNet | 19. maj 2018.\nUčesnici konferencije o slobodi medija, koja je održana na margini Samita Evropska unija (EU) - zapadni Balkan, upozorili su na slabljenje snage i nezavisnosti evropskih medija, što za posledicu ima pretnje za demokratiju.\nKonferencija je okupila novinare, medijske organizacije, izdavače, nevladine organizacije i članove Evropskog parlamenta. Posle 21 godine od UNESCO Sofijske deklaracije o slobodi medija, oni su usvojili deklaraciju kojom od EU traže da kao prioritet postavi medijske slobode u Evropi.\nUčesnici koji su predstavljali medijski sektor širom Evrope posebno su naglasili jačanje političkog pritiska i političke kontrole nad medijima, pre svega u Bugarskoj, Poljskoj, Češkoj, Mađarskoj, Slovačkoj i Srbiji. Na konferenciji, dodaje se u saopštenju, govorilo se o održivosti modela poslovanja medija i izazovima koje donosi digitalna transformacija tradicionalnih medija. Erozija evropskog demokratskog modela, trend koji je vidljiv proteklih godina, postaje sve zabrinjavajući.\nTradicionalno bezbedno okruženje za novinare u Evropi se urušava, a region su potresla dva ubistva i pretnje istraživačkim novinarima, kao i verbelani napadi na novinare bez presedana, dodaje se u saopštenju. Nedavni događaji u pojedinim članicama EU jasno narušavaju nacionalne i međunarodne zakone kada je reč o zaštiti slobode medija.\nUnija i Savet Evrope uspostavili su pravne procedure za zaštitu slobode izražavanja u Sudu pravde EU i Evropskom sudu za ljudska prava, dodaje se u saopštenju i navodi da su te strukture ponekad neefikasne u svom delovanju. Deklaracija koja je usvojena naglašava nekoliko praktičnih mera kako bi se sprečilo urušavanje položaja medija, poput pravila, koje je predložila Evropska komisija, koja predviđaju da bi fondovi EU namenjeni programima vladavine prava trebalo da uvažavaju indikatore koji se tiču slobode medija.\nU ovom trenutku, predlog EU da se poveže finansiranje vladavine prava je ograničeno i nema eksplicitnog pominjanja slobode medija kao preduslova da bi se primio evropski novac. Potrebno je razviti mehanizme koji će osigurati održivo medijsko finansiranje – a deklaracija iz Sofije zagovara stvaranje fonda za slobodu medija kako bi se pomoglo aktivistima i izdavačima da preduzimaju pravne akcije protiv zloupotrebe vlasti, odnosno kako bi se finansirali prekogranični programi izveštavanja i istraživanja.\nNeophodno je obezbediti efikasna pravila vlasništva, moderna pravila PDV, reforma pravila privatnosti, odnosno kako unaprediti pravila igre sa velikim igračima na digitalnim platformama kao što su Fejsbuk i Gugl, odnosno kako unaprediti postojeća pravila vlasništva.\n← Je li bilo umjesno reći da je Meghan ‘razvedena mulatkinja’?\nKonkurs RSE za novinara u Pragu →


Ana Brnabić: Pred Srbijom izuzetno važna i teška nedelja\n- Očekuje se razgovor Aleksandra Vučića i Vladimira Putina oko cene gasa. Predsednik će učestvovati i na Svetskom ekonomskom forumu u Davosu, gde će, uobičajeno, imati sastanke sa zvaničnicima država i biće to važni i teški razgovori - rekla je Brnabićeva.\nOna je dodala da će ove sedmice u Srbiji biti održana konferencija „Vorld majnds” (World minds), koja će u Beogradu okupiti najbolje svetske naučnike i inovatore, ali i značajne političare.\n- Iz bilo kog ugla da se pogleda, jako važna nedelja za Srbiju - rekla je Brnabićeva za TV Hepi.\nGovoreći o najavama da sve čeka teška jesen i zima, Brnabićeva je rekla da ljudi ponekad nisu ni svesni ove krize, što je sa jedne strane dobro, jer pokazuje da se država dobro bori, i da građani nisu ni osetili krizu.\n- Imali smo i mi povećanja cena, ali mi te cene držimo pod kontrolom, tako da ljudi nisu osetili da su došla neka teža vremena, niti da se spremaju još teža - rekla je Brnabićeva.\nSa druge strane, međutim, kaže da je to i loše, jer se ne pripremamo za zimu koja će biti teška.\nCeo svet se, kaže, priprema za najtežu zimu od 1944. godine, zbog cene električne energije i pitanja da li će biti struje i grejanja, kao i zbog hrane i pitanja koliko će je biti.\n- Biće hrane u Srbiji, ali biće nestašice hrane u svetu. Oni koji govore, uključujući i Aljbina Kurtija, da će Srbija iskoristiti prednost da utičemo i na političke odluke nekih zemalja... Što se tiče hrane i lekova, nikada nikoga nećemo ucenjivati - rekla je Brnabićeva.\nDodala je da će uvek prednost imati zemlje partneri u inicijativi "Otvoreni Balkan", Albanija i Severna Makedonija, podsećajući da i odluka Srbije o zabrani izvoza osnovnih životnih namirnica nije uticala na te dve zemlje.\nNa pitanje kakve sve pretnje dolaze Srbiji, da se opredeli u vezi sa sukobom u Ukrajini, premijerka je odgovorila da Srbija nije u ovoj situaciji ostala potpuno neutralna, već se politički opredelila u skladu sa međunarodnim pravom.\n- Mi smatramo vrlo pogrešnim kršenje teritorijalnog integriteta Ukrajine. Mi se nismo svrstali jedino u odnosu na sankcije, ali politički smo jasno rekli koja je naša pozicija - rekla je Brnabićeva.\nTo se, kaže, često prenebregava i zaboravlja, ali Srbija brani svoj stav, što nije lako, jer taj stav nije baš po volji ni Rusiji, zato što stojimo iza teritorijalnog integriteta Ukrajine.\n- Ali tako stojimo i iza teritorijalnog integriteta Srbije. Da ne zaboravljamo da oni koji danas kažu da će svim silama braniti teritorijalni integritet Ukrajine su na najgrublji način prekršili Rezoluciju UN 1244, i isti princip poštovanja teritorijalnog integriteta u slučaju Srbije - rekla je Brnabićeva.\nOni su, kaže, i 1999. godine, kada su bombardovali Srbiju, i 2008. kada su priznali tzv. Kosovo, "polomili" sve osnovne principe međunarodnog prava na grbači Srbije, i danas bi, kada se određujemo prema sankcijama Rusiji, morali da imaju malo više razumevanja za Srbiju.\n- Ili da se na isti način bore i za puno poštovanje teritorijalnog integriteta Srbije. I tada bi praktično međunarodni pravni poredak ponovo došao u pun svoj kapacitet. I to bi bila druga situacija. Ali kada dođete do toga da velike sile biraju koju će rezoluciju UN da primene, a koju će da prekrše, dođete do poretka u kojem imamo samo vladavinu sile - rekla je Brnabićeva.\nOna je dodala da Rusija sada radi sve što je Zapad uradio nama i 1999. i 2008. godine, potpuno preslikava to "kao u ogledalu", koristi sve iste fraze...\nKako kaže, balans je u ovom trenutku najteži, ali je primetila da je dobro što je Srbija uspela da zadrži investicije, ali i da dovede nove.\n- Predsednik je rekao da nećemo dizati cenu struje, da pokušamo da pomognemo građanima. Kada bismo povećali cenu struje, to ne bi imao niko da plati. Država može da pobedi u ovakvim krizama samo kada se trudimo svi zajedno - rekla je Brnabićeva.\nAleksandar Vučić Ana Brnabić Davos


KOMENTAR: EU – SAVEZNIK U POTRAZI ZA AUTONOMIJOM | Institute for War and Peace Reporting\nKOMENTAR: EU – SAVEZNIK U POTRAZI ZA AUTONOMIJOM\nS obzirom na nedostatak dijaloga izmedju Vojvodine i Srbije, moguce je da ce buducnost ove pokrajine zavisiti od toga sa koliko ce uspeha iskoristiti svoju EU ulaznicu.\nZagovornici autonomije u Vojvodini naucili su u eri Slobodana Milosevica vaznu lekciju – centralizovana administracija u Beogradu nikada im nece dobrovoljno dati onaj stepen autonomije koji traze.\nSiroka autonomija koju je ova pokrajina uzivala jos od poslednjih godina Titove ere bila je prakticno ukinuta 1990. godine od strane Milosevicevog rezima.\nObecanje demokratske koalicije koja je zbacila Milosevica da ce Vojvodini vratiti autonomiju nije ispunjeno.\nPod pritiskom svojih partnera u Vojvodini, pokojni premijer Srbije, Zoran Djindjic, usvojio je 2001. godine takozvani omnibus zakona kojim su neke od nadleznosti vracene Vojvodini.\nAli to je bio samo mali deo onoga sto su stranke koje su se zalagale za autonomiju ocekivale i sto im je bilo obecano.\nProblem nije samo u tome sto postmilosevicevska politicka elita u Beogradu nije uspela da postigne sporazum o novom ustavu, vec i u tome sto pokazuje znatan strah od toga kuda bi autonomija mogla odvesti Vojvodinu.\nPodrska za koncept centralizovane drzave i dalje je snazna u Beogradu, gde mnogi ne veruju da bi davanje pune autonomije severnoj pokrajini bilo u interesu Srbije.\nOni ne prihvataju stav da bi regionalizacija ubrzala ukupan proces integracije u Evropu, kao sto tvrde oni koji se zalazu za autonomiju.\nDva do sada najozbiljnija nacrta ustava koje su ponudili vlada premijera Vojislava Kostunice i predsednik Boris Tadic ukljucuju i davanje zakonodavnih, izvrsnih i nekih pravosudnih nadleznosti Vojvodini, kao i nezavisne izvore finansiranja.\nMada Kostunicina vlada priprema novi ustav, ona u taj proces nije ukljucila vlasti iz Vojvodine, jer nemaju predstavnika u Skupstini Srbije.\nZbog toga je vladajuca koalicija u Vojvodini nedavno svim relevantnim politickim strankama u Beogradu dostavila svoje stavove o buducoj ustavnoj poziciji pokrajine, zahtevajuci jasne garancije za njen status i, iznad svega, ekonomsku autonomiju.\nPosebno su zahtevali da bar deo poreza prikupljenog na njenoj teritoriji ostane u Vojvodini za sopstvene potrebe, kao i pravo da sami upravljaju poslovima pokrajine, koje je Milosevic preneo u nadleznost centralnih vlasti.\nOvi zahtevi su veoma znacajni za buducnost pokrajine, jer Beograd trenutno kontrolise oko 75 procenata opstinskih budzeta u Vojvodini.\nDrugi izvor zabrinutosti je cinjenica da predstavnici manjinskih zajednica nisu ukljuceni u ustavni proces.\nPredlog najvece etnicke madjarske stranke da se novim ustavom omoguci formiranje manjinskih podregiona naisao je na zid cutanja.\nUstavni predlozi koje je dostavila Vlada Vojvodine nisu izazvali nikakve reakcije u Beogradu.\nAdministracija Vojvodine veruje da je Beograd jednostavno ignorise. Nivo komunikacije izmedju Novog Sada i Beograda nesumnjivo je nizak, sto je naglaseno cinjenicom da je Kostunica, otkako je postao premijer prosle godine, Vojvodinu posetio samo tri puta i svaki put je odbio da se sastane sa predstavnicima pokrajinskih vlasti.\nPod takvim okolnostima, konacni polozaj pokrajine u novom ustavu Srbije mogao bi zavisiti od pritiska Evrope na Srbiju i spremnosti Srbije da ispuni evropske kriterijume.\nAsocijacija evropskih regiona, AER, najveca regionalna organizacija u Evropi, u kojoj je Vojvodina clan, nedavno je dostavila preporuku srpskoj vladi u kojoj se traze garancije za zakonodavnu, izvrsnu i odredjenu pravosudnu slobodu, kao i za upravljanje prihodima.\nSrbija ce mozda na kraju prihvatiti stanoviste da ne moze ici protiv izrecene posvecenosti EU nacelima decentralizacije i regionalizacije.\nS obzirom na odsustvo stvarnog dijaloga izmedju Novog Sada i Beograda, administracija u Vojvodini shvata da je evropska dimenzija njen adut i da ce Beograd pre ili kasnije morati da prizna da nije u stanju da na duzi rok onemoguci napredovanje pokrajine ka autonomiji.\nZuzana Serences je nezavisni novinar iz Novog Sada.\nI POSLE DESET GODINA, IZBEGLICE JOS NISU INTEGRISANE


OŠ "Branko Radičević": Za učenike sertifikat o stečenom znanju nemačkog jezika | 013 info\nPASCH projekat u učionici\nOŠ "Branko Radičević": Za učenike sertifikat o stečenom znanju nemačkog jezika\n013info\tČet, 23/02/2017 - 17:30\nU Brankovoj školi se od školske 2003/2004. godine nemački jezik uči od prvog razreda, a decenijama unazad kao drugi strani jezik.\nOvoj školi se 2013. godine ukazala prilika da postane partner u projektu „PASCH“. Nosilac projekta je Republika Nemačka, a osnovna ideja je objedinjavanje škola širom sveta u kojima se uči nemački jezik. Na kraju 8. razreda učenici polažu ispit i dobijaju uverenje o stečenom znanju nemačkog jezika na nivou A1/A2 u evropskim okvirima.\nProjekat u našoj zemlji finansira, prati i podržava Ambasada Republike Nemačke u saradnji sa Ministrastvom prosvete, nauke i tehnološkog razvoja Republike Srbije.\nCentrala za školovanje u inostranstvu Republike Nemačke, na teritoriji Srbije, nalazi se u Beogradu i njihov zadatak je da prate i vrednuju efekte projekta. Stručni saradnik Jutta Sieberz-Pozza koordinatorka pomenutog Centra, zadužena je za saradnju sa nastavnicima OŠ "Branko Radičević". Ona prati realizaciju posebnog plana i programa u radu sa učenicima kako bi oni na adekvatan način usvojili i primenili stečena znanja. U toku drugog polugodišta školske 2016/2017. godine ona će dolaziti jednom nedeljno i na posebno organizovanim časovima, u saradnji sa predmetnom nastanicom Aleksandrom Slijepčević, raditi sa učenicima primenjujući posebne metodike i instrumente rada, kako bi ih motivisala i pripremila za predstojeći ispit.\nKako ističu u školi, učenici lepo sarađuju i prihvataju rad sa stranim lektorom. Kao poseban izazov učenicima predstavlja činjenica da g-đa Jutta koristi isključivo nemački jezik u svojoj komunikaciji, tako da ih to dodatno podstiče da koriste već stečeno znanje.\nPolaganje ispita za đake 8. razreda će biti organizivano u OŠ "Branko Radičević" u aprilu 2017. godine.\nUčenici koji nastave dalje školovanje u Gimnaziji imaće mogućnost da svoja znanja unaprede do nivoa B1/B2 u evropskim okvirima.


Singapur revidirao cenu samita Tramp-Kim\nPredsednik Donald Tramp korača sa severnokorejskim liderom Kim Džong Unom na ostrvu Santosa, 12. juna 2018, u Singapuru.\nSingapur je revidirao sumu koju je potrošio na istorijski samit SAD - Severna Koreja, objavljujući da trošak iznosi 12 miliona, što je manje od prethodno objavljenih 15 miliona dolara.\nSingapurski premijer, Li Hsien Lung, rekao je da je najveći deo sredstava utrošen na bezbednost predsednika SAD Dondalda Trampa i severnokorejskog lidera Kim Džong Una.\n"To je cena koju želimo da platimo" kako bi doprineli sastanku koji je u "temeljnom interesu" Singapura, rekao je Li.\nMalena grad-država sprovela je veliku bezbednosnu operaciju za samit, raspoređujući hiljade policajaca po terenu. Takođe je platila troškove velike severnokorejske delegacije, uključujući i Kimovo odsedanje u luksuznom Sent Regis hotelu, prenosi BBC.\nPrvi sastanak ikad između lidera Severne Koreje i Sjedinjenih Država nije proziveo nikakakve konretne sporazme, ali Tramp i Kim potpisali su dokument u kome Kim "potvrđuje svoju odlučnu i nepokolebljivu predanost potpunoj denuklearizaciji Korejskog poluostrva", dok je Tramp "predan obezbeđivanju bezbednosnih garancija" Severnoj Koreji.\nDokument takođe poziva dve zemlje da zajednički rade na izgradnji trajnog mira na Korejskom poluostrvu, uspostavljanju odnosa SAD i Severne Koreje i predaji posmrtnih ostataka ratnih zarobljenika i vojnika nestalih u akciji.


Stručnjaci tvrde da na svaki prijavljani slučaj u BiH dolazi još 10 slučajeva nasilja u porodici koji se ne prijave.\nUz obilježavanje Međunarodnog dana žena nevladine organizacije upozoravaju da su žene u BiH i dalje marginalizovana društvena grupa. Svaka četvrta žena u Bosni i Hercegovini žrtva je porodičnog nasilja.\nGužve u prodavnicama i cvjećarama dio su ikonografije koja se ponavlja uoči svakog 8. marta – Međunarodnog dana žena.\nI dok se pripadnici muškog pola truda da bar ovaj dan budu džentlmeni i sa poklonima djevojkama, ženama, majkama, sestrama, iskažu poštovanje odavno je već zaboravljeno zašto se 8. mart obilježava.\nAnkete na ulicama BiH pokazale su da većina muškaraca i žena ne zna ko je Klara Cetkin, na čiji je prijedlog 1910. godine na Drugoj međunarodnoj konferenciji žena u Kopenhagenu, prihvaćeno da se 8. mart slavi kao Dan žena.\nZa jedne Klara Cetkin, političarka i feministkinja, vođa ženskog pokreta u svijetu, borac za ravnopravnost žena i muškaraca , je pjevačica, za druge narodni heroj, a za treće neka ličnost iz istorije.\nStanislava Ninković predstavnica Helšinškog parlametna građana smatra da su žene u BiH ravnopravne jedino na papiru, jer se Zakon o ravnopravnosti polova BiH koji je usvojen 2003. godine kao krovni zakon ni šest godina nakon usvajanja ne primjenjuje u praksi.\n„Zakon se, na žalost, ne primjenjuje ni u jednom segmentu društva koje obuhvata, dakle ni na polju rada, obrazovanja, socijalne ili zdravstvene zaštite, medija, itd. Primjera radi, ni jedna obrazovna institucija (ministarstvo prosvjete i predagoški zavodi) nije izmijenila nastavne planove i programe i uskladila ih sa Zakonom o ravnopravnosti polova u smislu da iz udžbenika budu izbačeni sadržaji koji stereotipno opisuju muške i ženske uloge u našem društvu. Ovo je naročito problematično za mlade djevojke i djevojčice kojima se kao modeli za identifikaciju nude uloge žena kao domaćica, služavki, učiteljica i medicinskih sestara! Nigdje nema naučnica, inženjerki, režiserki, politačkri, predsjednica....“ objašnjava Ninkovićeva.\nOsnovni problemi u provođenju ovog zakona, prema mišljenju Ninkovićeve, jesu nedovoljno definisana pitanja nadležnosti između tužilaštava i sudova na nivou BiH i ostalih nivoa, preklapanje sa drugim zakonima (Zakon o radu, Zakon o nasilju, Krivični zakon), kao i nedovoljna informisanosti kako izvršnih organa, tako i same javnosti.\nZa šest godina u Bosni i Hercegovini donesene su samo dvije sudske presude po osnovu Zakona o ravnopravnosti polova.\n„Jedna presuda je izrečena Draganu Marinkoviću – Maci za seksualno uznemiravanje u emisiji „Niko kao ja“ na OBN televiziji (u toj emisiji Maca je nagovorio jednog prolaznika, tj. platio mu 20 KM da uhvati jednu slučajnu prolaznicu za stražnjicu). Izrečena mu je najniža predviđena kazna po osnovu ovog zakona – uslovna kazna od 6 mjeseci. Drugu presudu donio je Opštinski sud u Kalesiji, a takođe se radilo o seksualnom uznemiravanju. Podsjetiću vas i na slučaj sudije Adamovića (Suda BiH) koji je na prvostepenom (opštinskom) sudu osuđen za seksualno uznemiravanje radnice u jednoj sarajevskoj cvjećari, međutim ova presuda je ukinuta na drugostepenom kantonalnom sudu.“\nŽene još uvijek marginalizovane\nIako su žene danas u nešto povoljnijem položaju nego prije sto godina u Bosni i Hercegovini još uvijek se mogu smatrati marginalizovanom društevnom grupom, ističe Lana Jajčević pravna savjetnica NVO Udružene žene iz Banja Luke.\nO tome svjedoči i porodično nasilje nad ženama koje je mnogo raširenija pojava nego što na to ukazuju zvanični podaci.\nTa „mračna“ brojka neprijavljenih slučajeva nam govori da je svaka četvrta žena u BiH žrtva nasilja u porodici. Nasilje u porodici je društveni problem, a ne stvar koja treba da ostane u četiri zida...\n„Ta „mračna“ brojka neprijavljenih slučajeva nam govori da je svaka četvrta žena u BiH žrtva nasilja u porodici. Nasilje u porodici je društveni problem, a ne stvar koja treba da ostane u četiri zida“, upozorila je Jajčevićeva.\nIako je nasilje u porodici regulirano i Krivičnim zakonom i Zakonom o sprječavanju nasilja u porodici, njegova primjena, kažu u Udruženim ženama, i dalje nailazi na niz prepreka. Sporost pravosudnih institucija, ali nedostatak socijalne podrške šire društvene zajednice tako žene i djecu, žrtve porodičnog nasilja, godinama drže u ovisnosti o nasilniku.\nKada život u zajedničkom domu više nije moguć, a fizičko i psihičko zlostavljanje ne prestaju, jedini spas za žrtve ostaje smještaj u sigurne kuće. U BiH sigurne kuće djeluju u Sarajevu Mostaru, Zenici , Tuzli , Banjoj Luci, Modriči i Prijedoru. No kako je nakon boravka od tri ili šest mjeseci veoma teško ženama i djeci obezbjediti adekvatne uslove života, dakle pronaći posao za majku i stambeni smještaj do okočanja postupka razvoda braka i podjele imovine, žrtvama često ne preostaje ništa drugo nego se vratiti kući, kada se spirala nasilja ponovo nastavlja.\nTako je i u ovoj oblasti BiH potvrdila da je zemlja apsurda. Iako ima zakonodavstvo koje prati standarde najdemokratskijih društava, u svakodnevnici malo toga se promijenilo.


12.08.2018 u 10:17\nKoliko PKB stvarno vredi\nPredsednik i vlada su 9. avgusta 2018. godine raspisali tender za prodaju PKB-a, po početnoj ceni od 104 miliona evra. O pogubnosti same namere da se proda takav poljoprivredni gigant neću pisati u ovom tekstu nego ću dati procenu vrednosti PKB-a kad bih ga ja prodavao, što mi naravno ne bi na pamet palo. PKB se bavi primarnom poljoprivrednom proizvodnjom i specijalizovan je za mlečno govedarstvo. U svom vlasništvu poseduje 23.470 hektara poljoprivrednog zemljišta, 9.000 muznih krava, 9.500 junica, 3.500 junadi u tovu, 6.000. svinja, 2.000 ovaca, farmu od 30.000 koka nosilja, fabrike za doradu semena i proizvodnju stočne hrane, veterinarsku stanicu, laboratoriju, skladišne prostore, objekte za smeštaj stoke, trafostanice, vodovod… Da nabrojim svu imovinu PKB-a trebalo bi deblja\n17.04.2018 u 08:43\nKinezi „skeniraju” PKB\nAmbasador Kine Li Mančang otkrio je pre nekoliko dana da jedna vodeća kineska firma „studira” PKB i da će uskoro poslati posebnu stručnu ekipu u Beograd tim povodom. Ističući da je Kina zainteresovana za privatizaciju polovine od 120 državnih preduzeća u Srbiji posebno je istakao neke od najvećih kompanija – RTB „Bor” i Poljoprivrednu korporaciju Beograd (PKB) o čijoj se prodaji govori već godinama. – Jedna od naših najvećih i vodećih kompanija dolazila je ovde tri puta, što pokazuje ne samo da imamo interesovanje već i jaku želju – rekao je kineski ambasador ističući da je i sam učestvovao u dogovorima oko predstojeće posete PKB-u...\nDok se čeka da Ministarstvo privrede konačno odluči o modelu po kome će biti privatizovan PKB ova korporacija rasprodaje zemljište i imovinu na najboljim lokacijama nadomak Beograda. Na prodaju su ponuđeni: građevinsko zemljište, proizvodne hale i Upravna zgrada u Kovilovu kao i dve parcele u Borči. Prodaje se ukupno ponuđeno oko pet hektara, po početnoj ceni od oko 2,7 miliona evra. Interesantno je da PKB već drugi put ove godine oglašava prodaju zemljišta, a pravo da konkurišu imaju i stranci. Prema tekstu oglasa objavljenog u „Politici”, do 20. septembra ponude mogu da dostave i domaća i strana pravna i fizička lica.


Dobrica Ćosić, ‘Otac srpske nacije’, ideolog srpske laži i uzrok srpskih genocida i etničkih čišćenja na kraju 20. stoljeća – Sandzaklive najnovije vijesti iz Sandžaka\nobjavio sandzaklive 9. Novembra 2021., 12:08\nĆosića je oduševio dolazak Slobodana Miloševića na vlast. Njegovi mitinzi na Gazimestanu i sjeveru Kosova, u kojima je ‘spašavao’ Srbe i srpstvo na prostorima bivše Jugoslavije te najavio buduće ratove, inspirirala je povratak Dobrice Ćosića na političku scenu. Ćosić je zatim zajedno s Jovanom Raškovićem u Hrvatskoj osnovao Srpsku demokratsku stranku 1989., a godinu potom zajedno s Radovanom Karadžićem i Biljanom Plavšić osniva stranku istog imena i u BiH. Obje su nakon raspada Jugoslavije sudjelovale u organiziranju srpskih vojnih pobuna u Hrvatskoj i BiH te poticale ostvarivanje ideja iz Memoranduma SANU-a.\nSNS SE RASPADA: Otkazana skupština stranke, evo šta se desilo\nSNS SE RASPADA: Otkazana skupština stranke, evo šta se desilo…PolitikaSkupština Srpske napredne stranke najverovatnije će se održati 27. novembra umesto već najavljenog 13. novembra, saznaje Direktno.rs. Razlog za pomera…\nDanas se navršava 28 godina od trenutka kada je luk Starog mosta srušen u Neretv…PolitikaDanas se navršava 28 godina od događaja kada je 9. novembra 1993. godine u 10:16 sati nakon serije granatiranja HVO-a srušen luk Starog mosta u Neretv…


Drecun: Nema potrebe za dodatnim zaduživanjem | Analitika - Informativni Portal\nDrecun: Nema potrebe za dodatnim zaduživanjem\nCrna Gora ne mora dodatno da se zadužuje, ali bi, u slučaju potrebe, to bolje bilo realizovati kod stranih komercijalnih banaka nego kod Međunarodnog monetarnog fonda (MMF), ocijenio je ekonomski analitičar, Predrag Drecun.\nObjavljeno: 18. 03. 2017 - 13:37 Promjenite veličinu teksta: A A A\n"Ne smatram da Crna Gora mora dodatno da se zadužuje. Tvrdim da imamo potencijala da sami izguramo ovaj problem. Uz obaveznu racionalizaciju koja je neizbježna, imamo devizne rezerve, obaveznu rezervu kojom niko kvalitetno ne upravlja, mnogo investicionog potencijala za prodaju i džoint venčr /joint venture/", kazao je Drecun agenciji Mina-business.\nOn je, komentarišući Preporuke za javne politike Crne Gore za ovu godinu, koje je objavila Svjetska banka (SB), kazao da su domaće banke vrlo likvidne.\n"Ako bi već morali da se zadužujemo, neka to bude kod stranih komercijalnih banaka radije nego kod MMF-a. Možda je MMF prije 20 do 30 godina izgledao kao humanitarna organizacija, ali iskustva iz područja gdje je djelovao govore da nije bilo tako", ocijenio je Drecun.\nU SB smatraju da Crna Gora, s obzirom na ozbiljnost dužničke krize, neće biti u mogućnosti da obnovi povjerenje međunarodnih investitora bez brzih i odlučnih reformi javnih politika kojima bi se uspostavio balans budžeta do 2019. godine.\nCrna Gora i SB su zajednički pripremili program saradnje za naredne četiri godine, ali iz SB-a upozoravaju da je hitna fiskalna konsolidacija preduslov za taj značajan program. SB je za potrebe dodatnog finasiranja deficita preporučila Crnoj Gori razgovore sa MMF-om o mogućem komplementarnom programu.\nDrecun smatra da SB ima više institucionalnu snagu nego finansijsku.\n"Ona uvijek dolazi kao neko ko želi da pomogne, s manje iskazane birokratske odlučnosti nego druge slične organizacije, među kojima je i MMF. No, SB po pravilu ne rješava problem", rekao je Drecun.\nPrema njegovim riječima, problem treba razložiti na proste činioce i onda će se vidjeti da situacija u Crnoj Gori još nije previše komplikovana, odnosno da se može riješiti lakše nego što se čini.\n"Problem crnogorske ekonomije je nastao onog trenutka kad je donijeta politička odluka da naša ekonomija bude dominantno ekonomija usluga", tvrdi Drecun.\nOn je rekao da se, ukoliko se forsiraju samo usluge, potencijali ne mogu valorizovati u potpunosti, jer sve zavisi od mnoštva eksternih faktora.\n"U takvom ambijentu razvijala se naša ekonomija i u godinama investicionog buma od 2005. do 2008. godine i dostizala dvocifrene stope rasta, budžetski suficit i znatno niži javni dug. Kriza koja je uslijedila pogodila je okolna tržišta i posljedično crnogorsku ekonomiju", kazao je Drecun.\nPostignuti nivo potrošnje se, kako je objasnio, morao održavati i posegnulo se za zaduživanjem, a kako kriza nije prolazila, moralo se opet zaduživati.\n"Forsiranjem rasta duga, povećavali smo i spoljnotrgovinski deficit i postali zatočenici neoliberalnog koncepta otvorenog sistema, sa samo jednom dominantnom komponentom u strukturi bruto domaćeg proizvoda (BDP), a to su usluge. Kad ste toliko otvoreni da nemate amortizere zavisnosti onda se zadužujete i čekate neki 'udarac' da pokrijete dugove", naveo je Drecun.\nOn tvrdi da se deficiti moraju pokrivati, inače slijedi bankrot.\n"Zbog izuzetne otvorenosti odnosno negativnosti crnogorskog bilansa hrane, dugo godina i bilansa energije, i manje više svih ostalih podbilansa, došli smo u situaciju da nam svjetski bankari određuju mjere ekonomske politike", kazao je Drecun.\nOn je rekao da je to što predlaže SB logičan slijed mjera na kratak rok.\n"I domaćin kad nema prihoda mora da smanji potrošnju. Problem je što su ukućani odnosno penzioneri, zdravstvo, obrazovanje, sudstvo i policija, navikli na redovna primanja i biće nezadovoljni ukoliko se smanje njihove prinadležnosti", saopštio je Drecun.\nPrema njegovim riječima, Vladu čeka težak period racionalizacije u kojoj će biti mnogo nezadovoljnih.\n"Moja preporuka je da Vlada uđe u taj proces kako bi se sačuvao kreditni rejting od urušavanja", kazao je Drecun.\nIz SB su saopštili da bi mogli da razmotre seriju od dva godišnja zajma za razvojnu politiku od po 45 miliona USD, ali to, prema riječima Drecuna, neće mnogo pomoći Crnoj Gori.\n"Međutim, suština preporuka SB je da Crna Gora uđe u pregovore sa MMF-om. Ako se to desi, tog trenutka referendum iz 2006. godine postaje lijepo sjećanje za nacional romantičare, a našim životima će upravljati činovnici koje postavlja MMF", poručio je Drecun.\nDa bi Crna Gora valorizovala potencijale mora biti ispunjen jedan uslov, a to je politička stabilnost, odnosno normalan odnos političke pozicije i opozicije.\n"Da bi taj odnos bio normalan moramo imati konsenzuse oko najvažnijih pitanja, ali nažalost, nemamo ih. Strane investicije se moraju provući po svaku cijenu. Dajte ekonomske pasoše svakome ko želi da uloži u Crnu Goru", rekao je Drecun.\nOn je ocijenio da je opozicija u Crnoj Gori »surdumisala« Taksina Šinavatru, a ni sama ne zna zašto.\n"Valjda više vole vojnu huntu Tajlanda od tajlandskog naroda. Malo ironije koristim da pokažem da se mnoge naše unutarpolitičke svađe odražavaju itekako na našu ekonomiju. Ako samo imamo rast direktnih stranih investicija svake godine, nema potrebe za zaduživanjem", zaključio je Drecun.\nTagovi: predrag drecun\n18. 03. 2017 - 14:07\n18. 03. 2017 - 14:48\nSve je tacno rekao. Svaka cast\n19. 03. 2017 - 13:33\nSamo ne rece koje domace banke? Kad Drecin savjete dijeli onda nam je pukla pogibija.


Sarajevo Halal Fair 2019 pod pokroviteljstvom člana Predsjedništva BiH Šefika Džaferovića - AKOS\nHome > Ekonomija > Sarajevo Halal Fair 2019 pod pokroviteljstvom člana Predsjedništva BiH Šefika Džaferovića\n“SHF 2019 kao mjesto susreta svih tržišnih učesnika – proizvođača, regulatora, kupaca i potrošača halal-proizvoda i usluga ima za cilj da podstakne ulazak novih kompanija u ovu dinamičnu industriju, tako što će transparentno predstaviti brojne nove poslovne prilike domaćim i međunarodnim kompanijama. Namjera nam je da potaknemo dodatne investicije u našu državu i olakšamo poslovnu saradnju u oblasti halal-industrije koja je u velikoj ekspanziji” – riječi su predsjednika Uprave Bosna Bank International d.d. Sarajevo Amera Bukvića, inicijatora ovog sajma kao i međunarodno priznate i svjetski poznate investicijske konferencije Sarajevo Business Forum (SBF).\n“Posebna vrijednost sajma je u planiranim B2B susretima proizvođača halal-proizvoda i pružalaca halal-usluga koji će imati priliku da unaprijede odnose s lokalnim, regionalnim i međunarodnim kupcima i distributerima, s velikim kupcima i distributerima iz zemalja u kojima postoji potražnja za halal-proizvodima i uslugama, ali i onima koji su prisutni na tržištima širom svijeta, a koji mogu osigurati globalnu promociju i prodaju halal-proizvoda i usluga iz naše regije.” – dodao je Bukvić, koji je izabran među 50 najuticajnijih svjetskih lidera u islamskoj ekonomiji.\nZenica: Promovisana knjiga Emira Bektića “Kad osvaneš sam”\nVisoko: Tabuti spremni za kolektivnu dženazu u Potočarima


Jednokratna pomoć| Grad Beograd\nPravo na jednokratnu pomoć imaju pojedinci i porodice koji se nalaze u stanju trenutne, izuzetno teške situacije, koju ne mogu samostalno da prevaziđu, posebno kada je reč o: otklanjanju posledica elementarnih nepogoda, zadovoljavanja osnovnih životnih potreba, pomoći po prestanku smeštaja, kao i drugim situacijama prema proceni Gradskog centra za socijalni rad.\nOsnovne životne potrebe obuhvataju: nabavku namirnica i plaćanje komunalnih troškova, nabavku udžbenika i školskog pribora za redovne đake i studente, nabavku ogreva, zimnice, neophodne garderobe, stvari za domaćinstvo i drugih potreba izazvanih specifičnim stanjem ili situacijom (bolest, invalidnost, trudnoća i dr).\nRok za odlučivanje o pravu na jednokratnu pomoć je trideset dana od dana podnošenja zahteva, a zahtev se podnosi nadležnom Centru za socijalni rad.\nPravo na jednokratnu pomoć pojedinac ili porodica mogu da ostvare najviše jednom u kalendarskoj godini, s tim što ukupan iznos jednokratne pomoći ne može da bude veći od 80 odsto od prosečne zarade po zaposlenom, bez poreza i doprinosa, u gradu Beogradu u mesecu koji prethodi mesecu u kome je podnet zahtev. Pravo se određuje prema stvarnim potrebama pojedinca ili porodice na osnovu procene stručnih radnika gradskog centra.


Vesić: Pokazao se ugled Sbije i Vučića u svetu - Embargo\nVesić: Pokazao se ugled Sbije i Vučića u svetu\n8 септембра, 2018 8 септембра, 2018 admin\t0 Comments\nBoravak predsednika Srbije Aleksandra Vučića na Kosovu i Metohiji i sve što se dešavalo u vezi sa tim dolaskom jasno pokazuje koliko je teško doći do rešavanja kosovsko-metohijskog problema, izjavio je danas zamenik gradonačelnika Beograda Goran Vesić i istakao da se pokazalo koliki je ugled predsednika Srbije u svetu.\n– I sami možete da vidite koliko je muke i napora trebalo da predsednik Vučić poseti sva mesta na teritoriji KiM koja je želeo da poseti i koliko je Priština opstruisala njegov dolazak, trudeći se na svaki način da spreči njegov dolazak na KiM -rekao je Vesić gostujući na Pinku.\nGovoreći o vlasti u Prištini, Vesić je rekao da je to skup ljudi koji predstavljaju svoj narod, ali nisu država i u tome se vidi velika razlika.\n– U Srbiji niko nikada neće pretiti predsedniku nijedne države koji dolazi zvanično u skladu sa svim diplomatskim procedurama – naglasio je Vesić.\nVučićev dolazak na KiM ocenio je kao hrabar čin i dodao da je njegov razgovor sa ljudima koji tu žive „nešto što njegovi protivnici ne mogu da imaju“.\n– Možete li da zamislite dole Vuka Jeremića ili Dragana Djilasa ili nekog drugog da pričaju sa tim ljudima. Oni nemaju šta da pričaju niti smeju da dođu da pričaju“, smatra Vesić.\n– Da li ste mogli da zamislite pre dve ili tri godine da se u Briselu, Moskvi, Vašingtonu i Berlinu priča o tome da treba uvažiti srpske interese. Bilo je ili priznajte to ili ostavite, a ovaj put se priča o tome da Srbija ima legitimne političke, istorijske, ekonomske, kulturne interese i to je nešto što je velika pobeda predsednika Vučića – rekao je Vesić.\nKako je naveo, sama cinjenica da svaki put kada Albanci pokušavaju da opstruiraju nešto Srbiji međunarodna zajednica stane na stranu naše zemlje, kao što je juče stala, „jasno govori o tome kakav je ugled Srbije i predsednika Vučića u međunarodnoj zajednici“.\n← Šabačke varošarije: Agenciji Margarete Musić, za dva meseca ove godine, iz gradskog budžeta isplaćeno skoro 2,5 miliona dinara, sve za nju ili još za nekoga?!\nDoktor za divlju gradnju: “Šapić umesto da ruši – ponovo na divlje gradi”!?! →\nMIroslav Lajčak kao direktni medijator milijardera Soroša i Klintonovih, u uspostavljanju podaničkih režima u zemljama širom sveta!?\n28 јануара, 2019 28 јануара, 2019 admin\t0\n6 јула, 2018 6 јула, 2018 admin\t0


Ministri pravde Srbije i Crne Gore dogovorili intenzivniju saradnju\nPiše: Zoran Glavonjić\nPredstavnici ministarstava pravde Srbije i Crne Gore su se u četvrtak, tokom susreta u Beogradu, založili za intenziviranje saradnje, kao i za to da se problemi u slučaju međunarodnog šverca droge zvanom "Balkanski ratnik" prevaziđu kroz efikasniju komunikaciju državnotužilačkih organizacija, navodi se u zajedničkom saopštenju izdatom nakon sastanka.\nDogovoreno je da se naredne nedelje sastanu predstavnici tužilaštava kako bi u neposrednoj komunikaciji razmotrili korake koji vode prevazilaženju nesporazuma nastalih u proceduri pružanja međunarodne pravne pomoći.\n"Sagovornici su se složili da pitanje međunarodne pravne pomoći između pravosudnih organa dve države ne sme biti predmet politizacije i da će ubuduće komunikacija po tom osnovu biti ostvarivana isključivo na stručnom nivou", saopšteno je u Beogradu.\nIzražena je zajednička spremnost za unapređenje pravosudne saradnje i posvećenost borbi protiv svih oblika prekograničnog kriminala, čije suzbijanje je od prvorazrednog značaja za obe države i region u celini.\nRezultate sastanka, koji je u zgradi Vlade Srbije trajao je skoro tri sata, čekali su brojni novinari, ali je predstavnicima medija rečeno da članovi delegacija neće davati izjave i da će, po odluci obe strane, biti emitovano zajedničko saopštenje.


Održani sastanci sa intersektorskim timovima za zaštitu dece od zlostavljanja i zanemarivanja Subotice, Vrbasa, Novog Bečeja i Sremske Mitrovice\nU okviru projekta "Unapređenje intersektorske saradnje u zaštiti dece od nasilja" koji Centar za prava deteta realizuje u partnerstvu sa Unicef kancelarijom u Beogradu, tokom februara je održan sastanak sa intersektorskim timovima za zaštitu dece od zlostavljanja i zanemarivanja Subotice, Vrbasa, Novog Bečeja i Sremske Mitrovice.\nNa sastancima su razmatrane nadležnosti različitih sektora (obrazovanje, zdravstvo, socijalna zaštita, policija, pravosuđe, nevladin sektor, predstavnici lokalne vlasti) u zaštiti dece od nasilja. Razmatrani su i izazovi u intersektorskoj saradnji, kao i načini unapređenja intersektorske saradnje u zaštiti dece od nasilja.\nSastancima su prisustvovali i članovi intersektorskih timova za zaštitu dece od zlostavljanja i zanemarivanja Novi Sad, koji imaju višegodišnje iskustvo u intersektorskom pristupu u rešavanju slučajeva nasilja nad decom i koji će tokom trajanja projekta navedenim intersektorskim timovima pružati vršnjačku podršku u procesu unapređenja intersektorske saradnje.\nOvaj projekat se realizuje kao deo regionalnog projekta "Zaštita dece od nasilja i promovisanje inkluzije dece sa smetanjama u razvoju u zemljama Zapadnog Balkana i Turskoj" koji finansira Evropska unija, a sprovodi Unicef u partnerstvu sa Ministarstvom zdravlja, Ministarstvom za rad, zapošljavanje, boračka i socijalna pitanja i Ministarstvom prosvete, nauke i tehnološkog razvoja.


Mama,hoćemo nešto da pravimo: Sladoled od smrznutih banana\nSladoled od smrznutih banana\nSkoro sam negde videla ovu straaašno jednostavnu ideju za zdraviji sladoled od banana,ali ne znam gde...Ali recept sam zapamtila.\nŠto zrelije i sladju banane iseckati na kolutove,poredjati na poslužavnik i staviti u zamrzivač na par sati.Zamrzute kolutove ubaciti u multipraktik (sečivo za seckanje luka) i mutiti dok se ne dobije fini,kremasti sladoled-cela filozofija,bez dodavanja šećera.\nMi smo posle podelili na četiri dela, jedan smo ostavili samo od banana,a u druge dodali malo malina,malo kakaa i malo putera od kikirikija.\nOstalo je uživancija...\nPosted by Marija at 12:26 PM\nNeda July 1, 2012 at 12:13 AM\npckristina July 1, 2012 at 2:58 AM\nUh, ovo moramo da probamo :) Hvala na ideji!\nPlantPlus July 1, 2012 at 3:30 AM\nKao i uvek, odlicna ideja!\nMarija July 4, 2012 at 8:20 PM\nNema na čemu ;-) Posle par dana degustiranja utisci:najobičniji je samo od banane(što moja mama kaže otužan),dok malina,kakao i kikiriki puter nerešeno


Svečano puštena u promet obnovljena gradska saobraćajnica | Grad Sarajevo\nU izjavi za novinare povodom svečanog puštanja u promet glavne gradske saobraćajnice gradonačelnica Sarajeva Semiha Borovac je izjavila: "Sarajevo i njegovi građani konačno su dobili kompletno obnovljenu saobraćajnicu sa pješačkom stazom i šetnicom. Ovim se upotpunjava slika Sarajeva kao evropske metropole i evropske turističke destinacije."\nGradonačelnica se zahvalila građanima na strpljenju koji su iskazali za vrijeme radova ističući kako se to isplatilo budući da je Sarajevo dobilo modernu i funkcionalnu saobraćajnicu.\nGrađanima Sarajeva nastojat ćemo i u narednom periodu uljepšati ambijent za življenje. Grad Sarajevo će realizirati projekat pejsažnog oblikovanja Titove ulice, Ferhadije, Fra Grge Martića i Sarača sa rješenjima hortikulture i mobilijara. Ako na to dodamo projekat sanacije oštećenih i starih fasada, koji je u toku, onda možemo reći da se ovim projektima daje novi sjaj našem gradu, da on sve više postaje ugodan za život i ugodan za boravak, te da su zaslužne pozitivne ocjene koje Sarajevo dobiva od prestižnih turističkih vodiča i uglednih svjetskih časopisa.\nPuštanjem u promet ove dionice u dužini od 4,6 KM okončana je i kompletna rekonstrukcija kolovoza od Ilidže do Baščaršije u dužini oko 24 KM, za što je uloženo 10 miliona KM.


Amerika odgovorna za zastoj u nuklearnim pregovorima - Otpor\nAmerika odgovorna za zastoj u nuklearnim pregovorima\nGlasnogovornik iranskog ministarstva vanjskih poslova kritikovao je Sjedinjene Države zbog prekida pregovora u Beču o oživljavanju iranskog sporazuma iz 2015. godine, rekavši da američki dužnosnici moraju donijeti neophodnu političku odluku što je prije moguće ako žele postići sporazum.\n„Ne smijemo zaboraviti da ono s čime se danas suočavamo nije administracija koja želi obavljati svoje dužnosti, već administracija koja nastoji da iskoristi zakonska sredstva kako ne bi ispoštovala vlastite obaveze“ – rekao je Saeed Khatibzadeh na redovnoj konferenciji za novinare u Teheranu danas.\nOn je dodao da su pregovori o ponovnom oživljavanju nuklearnog sporazuma u Beču obustavljeni zbog takvog američkog pristupa, te poručio da Iran neće čekati zauvijek.\nIranski portparol rekao je da je postizanje sporazuma na dohvat ruke, ukoliko SAD postanu svjesne da Iran neće odustati od svojih crvenih linija ni zahtjeva.\nJoš jednom je pojasnio da je glavni iranski zahtjev to da bude u mogućnosti koristiti ekonomske koristi koje su mu obećane potpisivanjem nuklearnog sporazuma, a što nikada nije sprovedeno u djelo.\nKhatibzadeh je još kazao i da je Enrique Mora, predstavnik EU za vanjsku politiku, u svojoj nedavnoj posjeti nosio poruku SAD za Iran, na koju je Iran odgovorio, ali da Teheran sada očekuje novi odgovor od SAD, koji još uvijek nije primljen.\n“Sjedinjene Države moraju prihvatiti činjenicu da moraju ući u pregovore na ravnopravnoj osnovi”, naglasio je on.\nSaudijska koalicija napala sjeverni Jemen, kršeći najavljeno primirje\nRusija odbacuje ubistva civila u Buchi\nMay 16, 2022 10:05 pm


JLR razvija autonomnu off-road tehnologiju - AutoExclusive - Auto vesti, Novi, Luksuzni, Polovni automobili\nJLR razvija autonomnu off-road tehnologiju\nJaguar Land Rover istražuje mogućnosti autonomnih tehnologija u terenskim uslovima, nezavisno od vremena i svih prepreka sa kojima se može susresti...\nIme novog projekta je CORTEX, a njegov budžet iznosi oko 3,7 miliona funti. Britanski proizvođač uposliće nove 5D tehnologije, koje kombinuju akustiku, video, radar, svetlosnu detekciju i različite senzore za merenje razdaljine, uz čiju će pomoć mašina učiti. Sve informacije će se obrađivati u realnom vremenu omogućujući vozilu da se ponaša na, kako to JLR tvrdi, „sve sofisticiraniji način“.\n„Veoma je važno da naš brend razvija ove autonomne tehnologije i vozila, koja poseduju identične mogućnosti i performanse očekivane od modela Jaguar i Land Rover,“ izjavio je direktor istraživanja konektivnih i autonomnih tehnologija britanskog proizvođača, Kris Holms.\nOva tehnologija će biti kreirana putem razvoja algoritama, optimizacije senzora i fizičkih testiranja na terenskim poligonima širom Britanije. U međuvremenu, mašina će biti razvijana na Birmigemskom Univerzitetu i u zajedničkom projektu, koji će kompaniji JLR pružiti pristup njihovom istraživanju radarskih i senzorskih autonomnih platformi.


STANJE NA PUTEVIMA: Putevi u Srbiji prohodni, bez snega! | Happy BSC portal\nNajopterećeniji putni pravci prvog i drugog prioriteta u Srbiji su prohodni i na njima nema snega, saopštili su jutros Putevi Srbije.\nNa ostalim putnim pravcima III prioriteta/C kategorije održavanja kolovozi su vlažni u nižim predelima, snega ima mestimično u raskvašenom stanju do pet centimetara na teritoriji Ivanjice i Vranja.\nMagle ima na putnom pravcu I B-33, veza sa državnim putem A1 - Požarevac - Kučevo - Majdanpek.\nPrilazi graničnim prelazima, kao i zimskim turističkim centrima, su prohodni.